HR Službeni list Europske unije 231

22013A0306(01)



SLUŽBENI LIST EUROPSKE UNIJE

SPORAZUM

između Vlade Sjedinjenih Američkih Država i Europske unije o usklađivanju programa za označivanje energetske učinkovitosti uredske opreme

Vlada SJEDINJENIH AMERIČKIH DRŽAVA i EUROPSKA UNIJA, dalje u tekstu „stranke”;

ŽELEĆI postići maksimalne uštede energije i korist za okoliš poticajući ponudu i potražnju energetski učinkovitih proizvoda;

UZIMAJUĆI U OBZIR Sporazum između Vlade Sjedinjenih Američkih Država i Europske zajednice o usklađivanju programa za označivanje energetske učinkovitosti uredske opreme, sklopljen 20. prosinca 2006., i njegove priloge, s izmjenama (dalje u tekstu „Sporazum iz 2006.”);

ZADOVOLJNE napretkom učinjenim u okviru Sporazuma iz 2006.;

UVJERENE da će se dodatna korist ostvariti daljnjim zajedničkim naporima rada na programu ENERGY STAR;

SPORAZUMJELE SU SE KAKO SLIJEDI:

Članak I.

Opća načela

1. Stranke koriste zajednički set specifikacija energetske učinkovitosti i zajednički logo radi utvrđivanja dosljednjih ciljeva za proizvođače, time postizajući maksimalan učinak njihovih pojedinačnih napora vezanih uz ponudu i potražnju takvih vrsta proizvoda.

2. Stranke koriste zajednički logo u svrhu identificiranja kvalificiranih energetski učinkovitih vrsta proizvoda navedenih u Prilogu C.

3. Stranke pomoću zajedničkih specifikacija osiguravaju daljnji razvoj učinkovitosti, uzimajući u obzir najnaprednije tehničke prakse na tržištu.

4. Zajedničke specifikacije teže predstavljanju ne više od prvih 25 % energetski učinkovitih modela za koje su u vrijeme određivanja specifikacija dostupni podaci, također uzimajući u obzir ostale čimbenike.

5. Stranke nastoje potrošačima osigurati mogućnost identificiranja učinkovitih proizvoda pronalaskom oznake na tržištu.

Članak II.

Veza sa Sporazumom iz 2006.

Ovaj Sporazum u cijelosti zamjenjuje Sporazum iz 2006.

Članak III.

Definicije

Za potrebe ovog Sporazuma:

(a) „ENERGY STAR” znači zaštitni znak za usluge naveden u Prilogu A i u vlasništvu Agencije Sjedinjenih Država za zaštitu okoliša („EPA”);

(b) „zajednički logo” znači certifikacijski znak naveden u Prilogu A i u vlasništvu EPA-e;

(c) „oznake ENERGY STAR” znači zaštitni znak za usluge „ENERGY STAR” i zajednički logo, kao i sve verzije tih znakova koje upravljačka tijela ili sudionici programa mogu razviti ili izmijeniti, kako je ovdje opisano, uključujući znak ili oznaku sadržane u Prilogu A ovom Sporazumu;

(d) „program za označivanje ENERGY STAR” znači program koji provodi upravljačko tijelo pomoću zajedničkih specifikacija energetske učinkovitosti, znakova i smjernica koje je potrebno primijeniti na određene vrste proizvoda;

(e) „sudionici programa” znači proizvođači, trgovci ili zastupnici za ponovnu prodaju koji prodaju određene, energetski učinkovite proizvode koji ispunjavaju specifikacije i koji su odabrani za sudjelovanje u programu za označivanje ENERGY STAR putem registracije ili sklapanjem ugovora s upravljačkim tijelom bilo koje stranke;

(f) „zajedničke specifikacije” su zahtjevi energetske učinkovitosti i učinka, uključujući testne metode navedene u Prilogu C, koje upravljačka tijela i sudionici programa koriste radi utvrđivanja kvalifikacija energetski učinkovitih proizvoda za zajednički logo.

(g) „certificiranje od treće strane” znači niz postupaka u okviru američkog programa ENERGY STAR koji neovisna organizacija primjenjuje da bi osigurala da proizvodi ispunjavaju zahtjeve programa ENERGY STAR. Ti postupci uključuju testiranje u laboratoriju koje zadovoljava međunarodne norme vezane uz kvalitetu i sposobnost. Navedeni postupci također uključuju reviziju dokumenata za utvrđivanje prihvatljivosti programa ENERGY STAR i stalnu provjeru da bi se osigurala neprestana sukladnost.

(h) „vlastito certificiranje” znači niz postupaka za kvalificirane proizvode u okviru programa ENERGY STAR čime sudionik programa osigurava i potvrđuje da je registrirani proizvod u skladu sa svim odgovarajućim odredbama primjenjivih zajedničkih specifikacija.

Članak IV.

Upravljačka tijela

Svaka stranka ovime imenuje upravljačko tijelo odgovorno za provedbu ovog Sporazuma („upravljačka tijela”). Europska unije imenuje Komisiju Europske unije („Komisija”) kao svoje upravljačko tijelo. Sjedinjene Američke Države imenuju Agenciju Sjedinjenih Država za zaštitu okoliša (EPA) kao svoje upravljačko tijelo.

Članak V.

Primjena programa za označivanje ENERGY STAR

1. Svako upravljačko tijelo primjenjuje program za označivanje ENERGY STAR za vrste energetskih učinkovitih proizvoda navedene u prilogu C, u skladu s uvjetima i odredbama ovog Sporazuma. Primjena programa uključuje registraciju sudionika programa na dobrovoljnoj osnovi, vođenje popisa sudionika programa i sukladnih proizvoda, te provođenje uvjeta Smjernica za ispravno korištenje imena ENERGY STAR i zajedničkog loga navedenih u Prilogu B.

2. Program za označivanje ENERGY STAR koristi zajedničke specifikacije navedene u Prilogu C.

3. Svako upravljačko tijelo poduzima učinkovite mjere obrazovanja potrošača o znakovima ENERGY STAR i čini to u skladu sa Smjernicama za ispravno korištenje imena ENERGY STAR i zajedničkog loga navedenih u Prilogu B.

4. Svako upravljačko tijelo snosi troškove za sve svoje aktivnosti u okviru ovog Sporazuma.

Članak VI.

Sudjelovanje u programu za označivanje ENERGY STAR

1. Upravljačka tijela dozvoljavaju svakom proizvođaču, trgovcu ili zastupniku za ponovnu prodaju da sudjeluje u programu za označivanje ENERGY STAR registrirajući se kao sudionik programa.

2. Upravljačka tijela dozvoljavaju sudionicima programa da koriste zajednički logo da bi identificirali kvalificirane proizvode koji su ispitani u njihovim vlastitim objektima ili od strane nezavisnog laboratorija za ispitivanje i koji ispunjavaju zajedničke specifikacije navedene u Prilogu C. Za proizvode stavljene isključivo na tržište Europske unije, upravljačko tijelo dopušta sudionicima programa da sami certificiraju kvalificirane proizvode. Za proizvode stavljene na tržište Sjedinjenih Država, upravljačko tijelo od sudionika programa zahtijeva da ispune zahtjeve certificiranja od treće strane navedene u revidiranim obvezama partnera Sjedinjenih Država.

3. Svako upravljačko tijelo zadržava i dijeli s ostalima popise sudionika programa i proizvoda koji se kvalificiraju za zajednički logo na njihovom državnom području.

4. Neovisno o postupcima navedenima u stavku 2. (vlastito certificiranje za proizvode stavljene na tržište EU-a i certificiranje od treće strane za proizvode stavljene na tržište Sjedinjenih Država), svako upravljačko tijelo zadržava pravo testirati ili na drugi način ispitati proizvode koji se prodaju ili su prodani na njegovom državnom području (na državnim područjima država članica Europske unije u slučaju Komisije) da bi se utvrdilo jesu li proizvodi certificirani u skladu sa zajedničkim specifikacijama navedenima u Prilogu C. Upravljačka tijela komuniciraju i u potpunosti međusobno surađuju da bi osigurala da svi proizvodi koji imaju zajednički logo ispunjavaju zajedničke specifikacije navedene u Prilogu C.

Članak VII.

Usklađivanje programa između stranaka

1. Stranke osnivaju Tehničku komisiju za reviziju provedbe ovog Sporazuma, koju čine predstavnici njihovih upravljačkih tijela.

2. Tehnička se komisija, koliko je moguće, sastaje jedanput godišnje i savjetuje se na zahtjev jednog od upravljačkih tijela radi revizije rada i primjene programa za označivanje ENERGY STAR, zajedničkih specifikacija navedenih u Prilogu C, pokrića proizvoda i napretka u smislu postizanja ciljeva ovog Sporazuma.

3. Nestranke (uključujući ostale vlade i predstavnike iz industrije) mogu prisustvovati sjednicama Tehničke komisije kao promatrači, osim ako oba upravljačka tijela ne odluče drukčije.

Članak VIII.

Registracija znakova ENERGY STAR

1. Agencija Sjedinjenih Država za zaštitu okoliša (EPA), kao vlasnik znakova ENERGY STAR, registrirala je znakove u Europskoj uniji kao žigove Zajednice. Komisija neće zahtijevati niti dobiti ikakvu registraciju znakova ENERGY STAR ili bilo koje varijacije znakova u bilo kojoj zemlji.

2. Agencija Sjedinjenih Država za zaštitu okoliša obvezuje se ne smatrati kršenjem tih znakova ako Komisija, ili bilo koji sudionik programa registriran od strane Komisije, koriste znakove ENERGY STAR u skladu s uvjetima ovog Sporazuma.

Članak IX.

Izvršavanje i nesukladnost

1. Da bi se zaštitili znakovi ENERGY STAR, svako upravljačko tijelo osigurava isprvano korištenje znakova ENERGY STAR unutar svog državnog područja (unutar državnih područja država članica Europske unije u slučaju Komisije). Svako upravljačko tijelo osigurava korištenje znakova ENERGY STAR samo u obliku navedenom u Prilogu A i samo za kvalificirane proizvode. Svako upravljačko tijelo osigurava korištenje znakova ENERGY STAR isključivo na način naveden u Smjernicama za ispravno korištenje imena ENERGY STAR i zajedničkog loga navedenih u Prilogu B.

2. Svako upravljačko tijelo osigurava poduzimanje trenutačnih i odgovarajućih koraka protiv sudionika programa kad god sazna da je sudionik programa koristio znak koji dovodi do kršenja ili je dodao znak programa ENERGY STAR na proizvod koji ne ispunjava specifikacije navedene u Prilogu C. Takvi koraci uključuju, no nisu ograničeni na:

(a) obavješćivanje sudionika programa u pisanom obliku o njegovoj nesukladnosti s uvjetima programa za označivanje ENERGY STAR;

(b) razvoj plana, kroz savjetovanje, radi postizanja sukladnosti; i

(c) ako sukladnost nije moguća, raskid registracije sudionika programa, kako je prikladno.

3. Svako upravljačko tijelo osigurava poduzimanje svih opravdanih koraka da bi se okončalo neovlašteno korištenje znakova ENERGY STAR ili korištenje znaka koji dovodi do kršenja od strane tijela koje nije sudionik programa. Takvi koraci uključuju, no nisu ograničeni na:

(a) obavješćivanje tijela koje koriste znakove ENERGY STAR o zahtjevima programa za označivanje ENERGY STAR i Smjernicama za ispravno korištenje imena ENERGY STAR i zajedničkog loga; i

(b) poticanje tijela da postane sudionik programa i registrira kvalificiranje proizvode, ako je prikladno;

4. Svako upravljačko tijelo odmah obavješćuje upravljačko tijelo druge stranke o bilo kakvom kršenju znakova ENERGY STAR na državnom području druge stranke kao i o prvim poduzetim koracima, ako su isti poduzeti, s ciljem okončanja takvog kršenja.

5. Ako se sukladnost ne može postići poduzimanjem koraka iz gore navedenih točaka 2. i 3., EU od svojih država članica zahtijeva potpunu suradnju i savjetovanje s upravljačkim tijelom i poduzimanje svih potrebnih mjera, uključujućih sudske postupke, da bi se okončala bilo kakva nesukladnosti i neovlašteno korištenje znakova ENERGY STAR.

Članak X.

Postupci izmjene Sporazuma i dodavanja novih priloga

1. Bilo koje upravljačko tijelo može predložiti izmjenu ovog Sporazuma te može predložiti nove priloge Sporazumu.

2. Predložena izmjena podnosi se u pisanom obliku i o njoj se raspravlja na sljedećem zasjedanju Tehničke komisije, pod uvjetom da je drugo upravljačko tijelo obaviješteno o tome najmanje 60 dana prije takvog zasjedanja.

3. Izmjene ovog Sporazuma i odluke o dodavanju novih priloga zajednički donose stranke. Izmjene Priloga A, B i C vrše se u skladu s odredbama članaka XI. i XII.

Članak XI.

Postupci izmjene Priloga A i B

1. Upravljačko tijelo koje želi izmijeniti Prilog A ili Prilog B prati postupke navedene u stavcima 1. i 2. članka X.

2. Izmjene Priloga A i B vrše se zajedničkim dogovorom upravljačkih tijela.

Članak XII.

Postupci izmjene Priloga C

1. Upravljačko tijelo koje želi izmijeniti Prilog C da bi revidiralo postojeće specifikacije ili dodalo novu vrstu proizvoda („upravljačko tijelo koje daje prijedlog”) prati postupke navedene u stavcima 1. i 2. članka X. i u svoj prijedlog uključuje:

(a) demonstraciju da bi revizija specifikacija ili dodavanje nove vrste proizvoda doveli do značajne uštede energije;

(b) zahtjeve potrošnje energije za razne režime potrošnje energije, kako je primjenjivo;

(c) podatke o standardiziranim protokolima testiranja za procjenu proizvoda;

(d) dokaze o postojećoj, nezaštićenoj tehnologiji koja bi omogućila ekonomične uštede energije bez negativnog učinka na rad proizvoda; podatke o procijenjenom broju modela proizvoda koji bi ispunili predložene specifikacije i približan, predstavljeni tržišni udio;

(e) podatke o stajalištima skupina iz industrije na koje predložena izmjena potencijalno utječe; i

(f) predloženi datum učinka za nove specifikacije, uzimajući u obzir vijek trajanja proizvoda i rasporede proizvodnje.

2. Predložene izmjene Priloga C koje prihvate oba upravljačka tijela stupaju na snagu na datum koji upravljačka tijela zajednički dogovore.

3. Ako, nakon primitka prijedloga sastavljenog u skladu sa stavcima 1. i 2. članka X., drugo upravljačko tijelo („upravljačko tijelo koje iznosi prigovor”) smatra da prijedlog ne ispunjava zahtjeve navedene u stavku 1. ili na drugi način iznese prigovor na prijedlog, odmah o svom prigovoru u pisanom obliku obavješćuje (obično do sljedećeg zasjedanja Tehničke komisije) upravljačko tijelo koje daje prijedlog i uključuje sve raspoložive podatke koji podupiru njegov prigovor; na primjer, podatke koji pokazuju da bi prijedlog, bude li usvojen, vjerojatno:

(a) nerazmjerno i nepošteno tržišnu moć prenio na jedno trgovačko društvo ili skupinu u industriji;

(b) narušio sudjelovanje cjelokupne industrije u programu za označivanje ENERGY STAR;

(c) bio u sukobu s njegovim zakonima i uredbama; ili

(d) uveo opterećujuće tehničke zahtjeve.

4. Upravljačka tijela ulažu maksimalne napore radi postizanja dogovora o predloženoj izmjeni na prvom zasjedanju Tehničke komisije nakon iznošenja prijedloga. Ako upravljačka tijela ne mogu postići dogovor vezano uz predloženu izmjenu na navedenom zasjedanju Tehničke komisije, pokušavaju postići dogovor u pisanom obliku prije sljedećeg zasjedanja Tehničke komisije.

5. Ako, do kraja sljedećeg zasjedanja Tehničke komisije, stranke ne postignu dogovor, upravljačko tijelo koja daje prijedlog povlači svoj prijedlog; a u odnosu na prijedloge za revizijom postojećih specifikacija, odgovarajuća vrsta proizvoda uklanja se iz Priloga C do datuma oko koje se upravljačka tijela dogovore u pisanom obliku. Svi sudionici programa obavješćuju se o ovoj promjeni i postupcima koje je potrebno pratiti da bi se navedena promjena provela.

6. Kod pripreme novih zajedničkih specifikacija ili revizije postojećih zajedničkih specifikacija, upravljačka tijela osiguravaju učinkovitu međusobnu suradnju i savjetovanje kao i sa svojim dionicima, posebno vezano uz sadržaj radnih dokumenata i rokova.

Članak XIII.

Opće odredbe

1. Ostali programi za označivanje vezani uz okoliš nisu obuhvaćeni ovim Sporazumom i mogu ih razviti i usvojiti obje stranke.

2. Sve aktivnosti preuzete u okviru ovog Sporazuma podliježu primjenjivim zakonima i odredbama svake stranke i dostupnosti predviđenih fondova i resursa.

3. Ništa navedeno u ovom Sporazumu ne utječe na prava i obveze bilo koje stranke koja proizlaze iz bilateralnih, regionalnih ili multilateralnih sporazuma sklopljenih prije stupanja ovog Sporazuma na snagu.

4. Ne dovodeći u pitanje sve ostale odredbe ovog Sporazuma, bilo koje upravljačko tijelo može provoditi programe za označivanje, osim programa ENERGY STAR, u odnosu na vrste proizvoda koje nisu uključene u Prilog C. Neovisno o bilo kojim drugim odredbama ovog Sporazuma, ni jedna stranka ne sprječava uvoz, izvoz, prodaju ili distribuciju proizvoda u takvom programu jer on nosi znakove energetske učinkovitosti upravljačkog tijela druge stranke.

Članak XIV.

Stupanje na snagu i trajanje

1. Ovaj Sporazum stupa na snagu na dan na koji svaka stranka u pisanom obliku, diplomatskim putem obavijesti drugu da su njezini unutarnji postupci potrebni za stupanje Sporazuma na snagu završeni.

2. Ovaj Sporazum ostaje na snazi pet godina. Stranke se sastaju da bi raspravile o obnavljanju ovog Sporazuma najmanje jednu godinu prije kraja navedenog razdoblja.

Članak XV.

Prestanak

1. Svaka stranka u svakom trenutku može otkazati ovaj Sporazum upućivanjem pisane obavijesti drugoj stranci tri mjeseca unaprijed.

2. U slučaju otkaza ili neobnavljanja ovog Sporazuma, upravljačka tijela obavješćuju sve sudionike programa koje su registrirala o otkazu zajedničkog programa. Štoviše, upravljačka tijela obavješćuju sudionike programa koje su registrirala da svako upravljačko tijelo može nastaviti s aktivnostima označivanja u okviru dva odvojena pojedinačna programa. U tom slučaju program za označivanje Europske unije neće koristiti znakove programa ENERGY STAR. Komisija osigurava da ona sama, države članice Europske unije i svi sudionici programa koje je registrirala prestanu koristiti znakove programa ENERGY STAR do datuma koji su u pisanom obliku dogovorila upravljačka tijela. Obveze sadržane u stavku 2. ovog članka XV. vrijede i nakon otkaza ovog Sporazuma.

Sastavljeno u Bruxellesu desetog prosinca dvije tisuće dvanaeste i u Washingtonu, osamnaestog siječnja dvije tisuće trinaeste u dva izvornika. Na temelju prava EU-a, Europska unija također sastavlja ovaj Sporazum na bugarskom, češkom, danskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku. Za Europsku uniju Za Vladu Sjedinjenih Američkih Država

PRILOG A

Ime ENERGY STAR i zajednički logo

Ime: ENERGY STAR

PRILOG B

Smjernice za ispravno korištenje imena Energy Star i zajedničkog loga

Ime ENERGY STAR i zajednički logo znakovi su Agencije Sjedinjenih Država za zaštitu okoliša (EPA). Kao takvi, ime i zajednički logo smiju se koristiti samo u skladu sa sljedećim smjernicama i partnerskom ugovoru ili obrascu za registraciju Europske komisije potpisanim od strane sudionika programa u programu za označivanje ENERGY STAR. Razdijelite ove smjernice osobama koje će biti odgovorne za pripremu materijala ENERGY STAR u vaše ime.

Agencija Sjedinjenih Država za zaštitu okoliša i Europska komisija, na državnom području država članica Europske unije, nadziru ispravno korištenje imena ENERGY STAR i zajedničkog loga. To uključuje praćenje korištenja znakova na tržištu i izravno kontaktiranje onih organizacija koje ih koriste na neispravan način ili bez odobrenja. Posljedice zlouporabe znakove mogu uključivati okončanje sudjelovanja sudionika programa u programu za označivanje ENERGY STAR i, za proizvode uvezene u Sjedinjene Države uz neispravno korištenje znakova, moguću zapljenu te robe od strane carinske službe Sjedinjenih Država.

Opće smjernice

Program ENERGY STAR predstavlja partnerstvo između poduzeća i organizacija s jedne strane i Savezne Vlade Sjedinjenih Država ili Europske unije s druge strane. Kao dio navedenog partnerstva, poduzeća i organizacije mogu koristiti ime ENERGY STAR i zajednički logo kao dio svojih aktivnosti koje se odnose na energetsku učinkovitost i okoliš.

Organizacije moraju sklopiti ugovor s upravljačkim tijelom – Agencijom za zaštitu okoliša za Sjedinjenje Države ili Europskom komisijom za EU – radi korištenja znakova kako je opisano u ovom dokumentu. Izmjenjivanje navedenih znakova nije dozvoljeno jer bi izmjene zbunile poduzeća i potrošače po pitanju izvora programa ENERGY STAR i smanjile njegove vrijednost za sve.

Organizacije koje koriste te znakove moraju postupati u skladu sa sljedećim općim smjernicama:

1. Ime ENERGY STAR i zajednički logo nikada se ne smiju koristiti na bilo koji način koji bi značio oglašavanje trgovačkog društva, njegovih proizvoda ili usluga. Ni zajednički logo ni ime ENERGY STAR ne smiju se koristiti u bilo kojem drugom nazivu trgovačkog društva ili logu, nazivu proizvoda, nazivu usluge, nazivu domene ili naslovu internetske stranice, niti se zajednički logo, ime ENERGY STAR ili bilo koji sličan znak mogu koristiti kao žig ili dio žiga drugog subjekta osim Agencije Sjedinjenih Država za zaštitu okoliša (EPA).

2. Ime ENERGY STAR i zajednički logo nikada se ne smiju koristiti na način koji bi omalovažavao ENERGY STAR, EPA-u, Odjel energije, Europsku uniju, Europsku komisiju ili bilo koje drugo vladino tijelo.

3. Zajednički logo nikada se ne smije povezivati s proizvodima koji nisu kvalificirani kao ENERGY STAR.

4. Partneri i ostale ovlaštene organizacije odgovorni su za vlastito korištenje imena ENERGY STAR i zajedničkog loga, kao i za korištenje od strane njihovih predstavnika, poput oglašivačkih agencija i izvoditelja radova.

Korištenje imena ENERGY STAR

— Ime ENERGY STAR trebalo bi se uvijek pojavljivati velikim slovima;

— u slučaju materijala za tržište Sjedinjenih Država registarska oznaka ® mora se koristiti zajedno s riječima „ENERGY STAR”;

i

— simbol ® trebao bi se uvijek pisati kao eksponent;

— ne smije biti razmaka između riječi „ENERGY STAR” i simbola ®;

— simbol ® trebalo bi ponoviti u dokumentu u svakom naslovu poglavlja ili internetske stranice.

Korištenje zajedničkog loga

Zajednički logo je znak koji se koristi kao oznaka samo na onim proizvodima koji ispunjavaju ili premašuju smjernice koje se odnose na ENERGY STAR.

Zajednički se logo koristi:

— na kvalificiranom i registriranom proizvodu;

— u literaturi koja se odnosi na kvalificirani proizvod;

— na internetskoj stranici radi utvrđivanja kvalificiranog proizvoda;

— u oglašavanju gdje se koristi u blizini ili na kvalificiranom proizvodu;

— na materijalima u prodajnim mjestima;

— na ambalaži kvalificiranog proizvoda.

Izgled zajedničkog loga

EPA je izradila ovaj znak da bi postigla maksimalni vizualni dojam znaka te kontrast i čitljivost. Znak uključuje simbol ENERGY STAR u kućici s imenom ENERGY STAR u kućici odmah ispod nje da bi se povećala čitljivost simbola. Dvije su kućice odvojene bijelom crtom koja je jednake debljine kao luk na simbolu. Znak također oko sebe sadrži ključnu bijelu liniju koja je jednaka debljini luka na simbolu.

Prazan prostor

EPA i Europska komisija zahtijevaju da prazan prostor od 0,333 (1/3) visine grafičkog kvadrata unutar znaka stalno okružuje znak. Na tom se području ne smiju pojaviti nikakvi ostali grafički elementi poput teksta i slika. EPA i Europska komisija zahtijevaju postojanje navedenog praznog prostora zbog toga što se zajednički logo često pojavljuje na materijalima koji koriste složene slike poput drugih znakova, grafičkih uređaja i teksta.

Najmanja veličina

Veličina znaka smije se promijeniti, no omjeri moraju ostati jednaki. Radi čitljivosti preporučamo da se znak za tisak ne reproducira sa širinom manjom od 9,5 mm. Čitljivost riječi unutar znaka mora se zadržati na internetskoj stranici.

Željena boja

Željena boja znaka je 100 % cijan. Dozvoljene su druge mogućnosti u crnoj boji na bijeloj podlozi i u bijeloj boji na crnoj podlozi. Ekvivalentna boja 100 %-tonog cijana za internetsku stranicu jest boja #0099FF. Ako je za oglašavanje, literaturu o proizvodu ili materijale za prodajna mjesta dozvoljen tisak u više boja, znak bi trebalo ispisivati u 100 %-tnom cijanu. Ako ta boja nije dostupna, zamjenjuje se crnom.

Nepravilna korištenja znaka

Molimo da ne radite sljedeće:

— koristite znak na nekvalificiranim proizvodima

— mijenjate znak koristeći kućicu sa simbolom ENERGY STAR bez kućice koja sadrži ime „ENERGY STAR”.

Kod reproduciranja znaka, molimo da ne radite sljedeće:

— znak koristite za izradu skice;

— koristite bijeli znak na bijeloj podlozi;

— mijenjate boje znaka;

— na bilo koji način iskrivljujete znak;

— mijenjate okvir znaka;

— stavljate znak na drugu sliku;

— zakrećete znak;

— odvajate bilo koji od elemenata znaka;

— zamjenjujete bilo koji dio znaka;

— koristite bilo koju drugi font da biste zamijenili dio znaka;

— neispuštujete smjernicu o praznom prostoru znaka;

— ukosite znak;

— mijenjate veličinu okvira znaka;

— mijenjate odobreni tekst;

— koristite zajednički logo u neodobrenoj boji;

— dozvolite da tekst prekrije znak;

— koristite samo kućicu sa simbolom; ime ENERGY STAR također mora biti prikazano;

— brišete kućicu sa simbolom iz znaka.

Pisanje i govor o programu ENERGY STAR

Da bi se zadržala i povećala vrijednost programa ENERGY STAR, EPA i Europska komisija preporučuju korištenje određene terminologije u slučaju pisanja i govora o elementima programa.

ISPRAVNO NEISPRAVNO Kvalificirano računalo ENERGY STAR Sukladno računalo ENERGY STAR Certificirano računalo ENERGY STAR Ocijenjeno računalo ENERGY STAR Računalo koje je dobilo oznaku ENERGY STAR Proizvodi koji su dobili oznaku ENERGY STAR Proizvod ENERGY STAR Proizvodi ENERGY STAR (za seriju proizvoda) Oprema ENERGY STAR Odobrila EPA Ispunjava norme programa ENERGY STAR PARTNERI/SUDIONICI PROGRAMA Partner programa ENERGY STAR Trgovačko društvo programa ENERGY STAR Trgovačko društvo X, partner programa ENERGY STAR Trgovačko društvo X, trgovačko društvo koje je odobrila EPA Trgovačko društvo koje sudjeluje u programu ENERGY STAR Prodavatelj opreme ENERGY STAR kojeg je odobrila EPA Trgovačko društvo koje promiče program ENERGY STAR Odobrila EPA Kvalificirani promatrači programa ENERGY STAR Program praćenja ENERGY STAR VLADIN IZVOR OVLASTI Proizvodi koji dobivaju oznaku ENERGY STAR sprječavaju emisije ispušnih plinova ispunjavanjem strogih smjernica za energetsku učinkovitost koje su odredile EPA i Europska komisija ENERGY STAR i oznaka ENERGY STAR registrirani su znakovi Sjedinjenih Država ENERGY STAR je registrirani znak u vlasništvu Vlade Sjedinjenih Država SMJERNICE O UČINKOVITOSTI Smjernice programa ENERGY STAR Norme programa ENERGY STAR Specifikacije programa ENERGY STAR Odobrila EPA Razine učinkovitosti programa ENERGY STAR Odobrila EPA Dobrovoljni programi Primljeno odobrenje EPA-e

Pitanja vezana za korištenje imena ENERGY STAR i zajedničkog loga

Dežurni telefonski broj programa ENERGY STAR Besplatan broj u Sjedinjenim Državama:1-888-STAR-YES (1-888-782–7937) Izvan Sjedinjenih Država Nazovite: 202-775–6650 Faks: 202-775–6680 www.energystar.gov

EUROPSKA KOMISIJA Glavna uprava za energiju Telefon: +32 2 2972136 www.eu-energystar.org

PRILOG C

ZAJEDNIČKE SPECIFIKACIJE

I. SPECIFIKACIJE RAČUNALA

1. Definicije

A. Računalo: Uređaj koji izvodi logičke operacije i obrađuje podatke. Računala se, u najmanjoj mjeri, sastoje od: (1.) središnje procesorske jedinice (CPU) za izvođenje operacija; (2.) ulaznih uređaja za korisnika poput tipkovnice, miša, digitalizatora ili upravljačkog uređaja za igrice; i (3.) računalnog zaslona za izlazne podatke. Za potrebe ove specifikacije, računala uključuju neprenosive i prenosive jedinice, uključujući stolna računala, integrirana stolna računala, prijenosna računala, male poslužitelje, thin klijente i radne stanice. Iako računala moraju imati opciju korištenja ulaznih uređaja i računalnih zaslona, kako je navedeno u točkama 2. i 3., računalni sustavi ne moraju uključivati sve te uređaje pri isporuci da bi ispunili zahtjeve ove definicije.

Komponente

B. Računalni zaslon: Računalni zaslon i povezana elektronika u jednom kućištu, ili unutar kućišta računala (npr. prijenosno računalo ili integrirano stolno računalo) s mogućnosti prikaza izlaznih podataka iz računala putem jednog ili više izlaza, kao što su VGA, DVI, ulaz za zaslon i/ili IEEE 1394. Primjeri tehnologija računalnih zaslona su zaslon s katodnom cijevi (CRT) i zaslon s tekućim kristalom (LCD).

C. Diskretna grafička procesorska jedinica (GPU): Grafički procesor sa sučeljem za upravljanje lokalnom memorijom i lokalnom grafičkom memorijom.

D. Vanjski izvor napajanja: Komponenta sadržana u odvojenom fizičkom kućištu izvan kućišta računala, dizajnirana za pretvorbu ulaznog izmjeničnog napona iz električne mreže u niži istosmjerni napon za potrebe napajanja računala. Vanjski izvor napajanja mora biti spojen na računalo preko odstranjivog ili fiksnog spoja utikača/utičnice, kabela, žice ili druge vrste ožičenja.

E. Unutarnji izvor napajanja: Komponenta unutar kućišta računala dizajnirana za pretvorbu izmjeničnog napona iz glavne mreže u istosmjerni napon za potrebe napajanja komponenata računala. Za potrebe ove specifikacije, unutarnji izvor napajanja mora biti sadržan unutar kućišta računala, no odvojen od matične ploče računala. Izvor napajanja mora biti povezan s glavnom mrežom preko jednog kabela, bez posrednih strujnih krugova između izvora napajanja i glavne mreže. Osim toga, svi napajački spojevi od izvora napajanja do komponenata računala, uz izuzetak povezanosti istosmjerne struje na zaslon računala u slučaju integriranog stolnog računala, moraju se nalaziti unutar kućišta računala (odnosno, bez vanjskih kablova od izvora napajanja do računala ili pojedinačnih komponenta). Unutarnji pretvarači istosmjerne struje u istosmjernu struju koji se koriste za pretvorbu jednog istosmjernog napona iz vanjskog izvora napajanja u višestruke napone, koji su potrebni za računalo, ne smatraju se unutarnjim izvorima napajanja.

Vrste računala

F. Stolno računalo: Računalo čija je glavna jedinica dizajnirana za smještanje na stalnu lokaciju, često na stol ili na pod. Stolna računala nisu dizajnirana za prenošenje i imaju vanjski računalni zaslon, tipkovnicu i miš. Stolna računala dizajnirana su za čitav niz primjena kod kuće i u uredu.

G. Mali poslužitelj: Računalo koje ima uobičajene komponente stolnog računala u standardnom stolnom obliku, no koje je najprije poslužuje druga računala kroz pohranu podataka. Da bi se smatralo malim poslužiteljem, računalo mora imati sljedeće karakteristike:

H. Integrirano stolno računalo: Stolni sustav u kojem računalo i računalni zaslon rade kao jedna jedinica koja prima izmjeničnu struju preko jednog kabela. Dva moguća oblika integriranih stolnih računala su sljedeća: (1.) sustav u kojem su računalni zaslon i računalo fizički spojeni u jednu jedinicu; ili (2.) sustav sastavljen kao jedan sustav u kojem je računalni zaslon odvojen, no povezan je s glavnim kućištem preko kabela istosmjerne struje te se i računalo i računalni zaslon napajaju iz jednog izvora napajanja. Kao podskup stolnih računala, integrirana stolna računala obično su dizajnirana za pružanje sličnih funkcionalnosti kao stolni sustavi.

I. Thin klijent: Računalo s neovisnim napajanjem koje se oslanja na povezanost s udaljenim računalnim izvorima da bi ostvarilo osnovne funkcionalnosti. Glavne računalne funkcije (npr. izvođenje programa, pohrana podataka, povezivanje s ostalim izvorima na internetu i sl.) odvija se pomoću udaljenih računalnih izvora. Thin klijenti obuhvaćeni ovom specifikacijom ograničeni su na uređaje bez rotacijskih memorijskih medija ugrađenih u računalo. Glavna jedinica thin klijenta obuhvaćena ovom specifikacijom mora biti namijenjena za smještanje na stalnoj lokaciji (npr. na stolu), a ne za prenašanje.

J. Prijenosno računalo: Računalo dizajnirano posebno za prenošenje i rad tijekom produljenih razdoblja sa ili bez izravne povezanosti s izvorom napajanja izmjenične struje. Prijenosna računala moraju imati ugrađeni računalni zaslon i moraju imati mogućnost rada pomoću integrirane baterije ili drugog prenosivog izvora napajanja. Osim toga, većina prijenosnih računala koristi vanjski izvor napajanja i ima integriranu tipkovnicu i pokazivački uređaj. Prijenosna računala obično su dizajnirana za pružanje sličnih funkcionalnosti kao stolna računala, uključujući rad softvera sličnog u smislu funkcionalnosti koji se koristi kod stolnih računala. Za potrebe ove specifikacije, priključne stanice smatraju se dodacima i stoga ih razine učinkovitosti povezane s prijenosnim računalima predstavljene u odjeljku 3. u nastavku ne uključuju. Tableti, koji uz ili umjesto drugih ulaznih uređaja koriste zaslone osjetljive na dodir, u ovoj se specifikaciji smatraju prijenosnim računalima.

K. Radna stanica: Računalo visoke kvalitete, namijenjeno za jednog korisnika koje se obično koristi za grafiku, CAD, razvoj softvera, financijske i znanstvene primjene i ostale računalno zahtjevne zadatke. Da bi se kvalificiralo kao radna stanica, računalo mora:

Operativni režimi

L. Režim isključenosti: Razina potrošnje napajanja je režim najmanjeg napajanja koji korisnik ne može isključiti (na koji ne može utjecati) i koji može potrajati neograničeno vrijeme kad je uređaj povezan na glavni izvor električne struje i koristi se u skladu s uputama proizvođača. Za sustave za koje vrijede norme ACPI, režim isključenosti odgovara stanju ACPI System Level S5.

M. Režim mirovanja: Stanje niske razine napajanja u koje računalo može ući automatski nakon razdoblja neaktivnosti ili ručnim odabirom. Računalo s mogućnosti mirovanja može se brzo „probuditi” kao odgovor na mrežne veze ili korisnička sučelja s kašnjenjem ≤ 5 sekunda od pokretanja buđenja do potpune uporabljivosti sustava, uključujući prikaz na zaslonu. Za sustave za koje vrijede norme ACPI, režim mirovanja uglavnom odgovara stanju ACPI System Level S3 (odloženom u RAM).

N. Stanje neaktivnosti: Stanje u kojem su operacijski sustav i ostali softveri završili učitavanje, korisnički profil je stvoren, uređaj nije u stanju mirovanja i aktivnost je ograničena na one osnovne aplikacije koje sustav predodređeno pokreće.

O. Aktivno stanje: Stanje u kojem računalo izvršava koristan rad kao odgovor na a) prethodni ili istodobni korisnikov unos ili b) prethodnu ili istodobnu naredbu preko mreže. Navedeno stanje uključuje aktivnu obradu, pretragu podataka u pohrani, memoriji ili predmemoriji, uključujući stanje neaktivnosti kod čekanja na daljnji unos korisnika i prije prelaska u režime niže potrošnje energije.

P. Uobičajena potrošnja električne energije (TEC): Način testiranja i usporedbe energetske učinkovitosti računala koji se usredotočuje na uobičajenu električnu energiju koju proizvod potroši dok je u normalnom radu tijekom reprezentativnog vremenskog razdoblja. Za stolna računala i prijenosna računala, ključni kriterij za pristup uobičajene potrošnje električne energije (TEC) je vrijednost za uobičajenu godišnju potrošnju električne energije, mjereno u kilovatsatima (kWh), pri čemu se koriste mjerenja prosječnih razina potrošnje u operativnim režimima, utvrđene na temelju pretpostavljenog uobičajenog modela potrošnje (radni ciklus). U slučaju radnih stanica zahtjevi se temelje na vrijednosti uobičajene potrošnje električne energije izračunate na temelju razina potrošnje u operativnim režimima, najveće snage i pretpostavljenog radnog ciklusa.

Umrežavanje i upravljanje potrošnjom energije

Q. Mrežno sučelje: Komponente (hardver i softver) čija je primarna funkcija omogućiti da računalo komunicira pomoću jedne ili više mrežnih tehnologija. Primjeri mrežnih sučelja su IEEE 802.3 (Ethernet) i IEEE 802.11 (Wi-Fi).

R. Buđenje: Korisnikov, planirani ili vanjski događaj ili poticaj koji uzrokuje prijelaz računala iz režima mirovanja ili isključenosti u aktivan režim rada. Primjeri buđenja uključuju, no nisu ograničeni na: pomicanje miša, aktivnost tipkovnice, ulaz upravljačkog uređaja, događaj koji u realnom vremenu uzrokuje sat, pritisak tipke na kućištu, i u slučaju vanjskih događaja, poticaj koji se prenosi daljinskim upravljačem, mrežom, modemom itd.

S. Wake on LAN (WOL): Funkcionalnost koja računalu omogućuje pokretanje iz režima mirovanja ili isključenosti na temelju mrežnog zahtjeva putem Etherneta.

T. Potpuna mrežna povezivost: Mogućnost računala da održi prisutnost u mreži dok je u režimu mirovanja te se inteligentno pokrene kad je potrebna daljnja obrada (uključujući povremenu obradu potrebnu za održavanje prisutnosti u mreži). Održavanje prisutnosti u mreži može uključivati stjecanje i/ili zaštitu dodijeljenog sučelja ili mrežne adrese, odgovaranje na zahtjeve drugih čvorova u mreži ili održavanje postojećih mrežnih veza, sve za vrijeme stanja mirovanja. Na taj se način prisutnost računala, njegovih mrežnih usluga i aplikacija održava čak i dok je računalo u režimu mirovanja. Sa stajališta mreže, računalo u stanju mirovanja s potpunom mrežnom povezivosti u funkcionalnom je smislu jednako računalu u stanju neaktivnosti, u pogledu uobičajenih aplikacija i modela upotrebe. Potpuna mrežna povezivost kod stanja mirovanja nije ograničena na određeni skup protokola, već može obuhvaćati aplikacije instalirane nakon početne instalacije.

Marketing i kanali isporuke

U. Poduzetnički kanali: Kanali prodaje koje obično koriste velika i srednja poduzeća, vladine organizacije, obrazovne institucije ili ostale organizacije koje kupuju računala za upotrebu u upravljanim okruženjima klijent-poslužitelj.

V. Broj modela: Jedinstven tržišni naziv koji se primjenjuje na određenu hardversku/softversku konfiguraciju (odnosno, operacijski sustav, vrste ili procesore, memoriju, GPU itd.) koja je ili prethodno definirana ili ju je odabrao kupac.

W. Naziv modela: Tržišni naziv koji uključuje pozivanje na broj skupine modela osobnog računala, kratak opis proizvoda ili pozivanje na trgovačku marku.

X. Skupine proizvoda: Opis koji se odnosi na skupinu računala koja uobičajeno dijele jednu kombinaciju kućišta/matične ploče koja često sadrži stotine mogućih konfiguracija hardvera i softvera.

2. Kvalificirani proizvodi

Računala moraju zadovoljavati definiciju računala i jednu od definicija vrste proizvoda predviđenih u gore navedenom odjeljku 1. da bi se kvalificirala kao ENERGY STAR. Tablica u nastavku sadrži popis vrsta računala koja jesu (i nisu) prihvatljiva za ENERGY STAR.

Proizvodi obuhvaćeni ovom inačicom 5.0 specifikacije Proizvodi koji nisu obuhvaćeni ovom inačicom 5.0 specifikacije — Stolna računala — Integrirana stolna računala — Prijenosna računala — Radne stanice — Mali poslužitelji — Thin klijenti — Računalni poslužitelji (kako je definirano u inačici 1.0 specifikacije računalnih poslužitelja) — Mobilni uređaji, dlanovnici (PDA) i pametni telefoni

3. Energetska učinkovitost i kriteriji upravljanja potrošnjom energije

Računala moraju ispunjavati zahtjeve navedene u nastavku da bi se kvalificirala kao ENERGY STAR. Datum učinka inačice 5.0 obuhvaćen je u odjeljku 5. ove specifikacije.

A. Zahtjevi učinkovitosti izvora napajanja

Računala moraju ispunjavati zahtjeve navedene u nastavku da bi se kvalificirala kao ENERGY STAR. Datum učinka inačice 5.0 obuhvaćen je u odjeljku 5. ove specifikacije.

(a) Računala koja koriste unutarnji izvor napajanja: 85 % najmanje učinkovitosti na 50 % nazivne izlazne snage i 82 % najmanje učinkovitosti na 20 % i 100 % nazivne izlazne snage, s faktorom snage ≥ 0,9 na 100 % nazivne izlazne snage.

(b) Računala koja koriste vanjski izvor napajanja: Vanjski izvori napajanja koji se prodaju zajedno s računalima ENERGY STAR moraju biti kvalificirani kao ENERGY STAR ili zadovoljavati razine učinkovitosti za režim neopterećenosti i aktivnosti kako je određeno zahtjevima programa ENERGY STAR V2.0 za vanjske izvore napajanja izmjenična-izmjenična struja i izmjenična-istosmjerna struja s jednim naponom. ENERGY STAR specifikacija i popis kvalificiranih proizvoda mogu se pronaći na www.energystar.gov/powersupplies. Napomena: Ovaj zahtjev rada također se primjenjuje vanjske izvore napajanja s višestrukim izlazom napona kako je testirano u skladu s testnom metodom za unutarnji izvor napajanja iz odjeljka 4. u nastavku.

B. Zahtjevi učinkovitosti i rada

1. Razine stolnih računala, integriranih stolnih računala i prijenosnih računala:

Kategorije stolnih računala vezane uz kriterije TEC-a:

Za potrebe utvrđivanja razina TEC-a, stolna računala i integrirana stolna računala moraju biti kvalificirana u kategorijama A, B, C ili D kako je definirano u nastavku:

(a) Kategorija A: sva stolna računala koja ne zadovoljavaju definiciju kategorije B, kategorije C ili kategorije D u nastavku razvrstana su u kategoriju A radi ENERGY STAR kvalifikacije.

(b) Kategorija B: da bi bila kvalificirana u kategoriji B, stolna računala moraju imati: — dvije fizičke jezgre; i — dva gigabajta (GB) sistemske memorije.

(c) Kategorija C: da bi bila kvalificirana u kategoriji C, stolna računala moraju imati: — više od dvije fizičke jezgre. Osim gore navedenih zahtjeva, modeli kvalificirani u kategoriji C moraju imati najmanje jednu od sljedećih karakteristika: — najmanje dva gigabajta (GB) sistemske memorije, i/ili — diskretnu grafičku procesorsku jedinicu (GPU).

(d) Kategorija D: da bi bila kvalificirana u kategoriji D, stolna računala moraju imati: — najmanje četiri fizičke jezgre. Osim gore navedenih zahtjeva, modeli kvalificirani u kategoriji D moraju imati najmanje jednu od sljedećih karakteristika: — najmanje četiri gigabajta (GB) sistemske memorije, i/ili — diskretnu grafičku procesorsku jedinicu (GPU) širine videomemorije koja premašuje 128 bita.

Kategorije prijenosnih računala vezane uz kriterije TEC-a:

Za potrebe utvrđivanja razina TEC-a, prijenosna računala moraju biti kvalificirana u kategorijama A, B ili C kako je definirano u nastavku:

(a) Kategorija A: sva prijenosna računala koja ne zadovoljavaju definiciju kategorije B ili kategorije C u nastavku razvrstana su u kategoriju A radi ENERGY STAR kvalifikacije.

(b) Kategorija B: da bi bila kvalificirana u kategoriji B, prijenosna računala moraju imati: — diskretnu grafičku procesorsku jedinicu (GPU).

(c) Kategorija C: da bi bila kvalificirana u kategoriji C, prijenosna računala moraju imati: — dvije ili više fizičkih jezgra; — dva ili više gigabajta (GB) sistemske memorije; i — diskretnu grafičku procesorsku jedinicu (GPU) širine videomemorije koja premašuje 128 bita.

TEC (kategorije proizvoda stolnih računala i prijenosnih računala):

Tablice u nastavku sadrže zahtijevane razine TEC-a za specifikaciju 5.0. Tablica 1. u nastavku sadrži zahtjeve TEC-a za inačicu 5.0, dok tablica 2. sadrži pondere za svaki operativni režim prema vrsti proizvoda. TEC će se utvrditi na temelju formule navedene u nastavku:

, pri čemu su Px vrijednosti potrošnje energije u vatima, Tx su vrijednosti vremena u % godine, a ETEC TEC-a je izražena u jedinicama kWh i predstavlja godišnju potrošnju energije na temelju pondera režima u tablici 2.

Tablica 1.: Zahtjevi za ETEC – stolna i prijenosna računala

Stolna i integrirana računala (kWh) Prijenosna računala (kWh) TEC (kWh) Kategorija A: ≤ 148.0 Kategorija A: ≤ 40.0 Kategorija B: ≤ 175.0 Kategorija B: ≤ 53.0 Kategorija C: ≤ 209.0 Kategorija C: ≤ 88.5 Kategorija D: ≤ 234.0 Prilagodbe mogućnosti Memorija 1 kWh (na GB osnovne memorije) Osnovna memorija: Kategorije A, B i C: 2 GB Kategorija D: 4 GB 0,4 kWh (na GB preko 4) Vrhunska grafika (za diskretne grafičke procesorske jedinice (GPU) određenih širina videomemorije) Kat. A, B: 35 kWh (širina videomemorije ≤ 128 bita) 50 kWh (širina videomemorije > 128 bita) Kat. C, D: 50 kWh (širina videomemorije > 128 bita) Kat. B: 3 kWh (širina videomemorije > 64 bita) Dodatno unutarnje pohranjivanje 25 kWh 3 kWh





Tablica 2. Ponderi operativnih režima – stolna i prijenosna računala

Stolno računalo Prijenosno računalo Konvencionalno Rad preko posrednika (proxying)* Konvencionalno Rad preko posrednika (proxying)* Tisključenost 55 % 40 % 60 % 45 % Tmirovanje 5 % 30 % 10 % 30 % Tneaktivnost 40 % 30 % 30 % 25 % Napomena: Rad preko posrednika (proxying) odnosi se na računalo koje zadržava potpunu mrežnu povezivost kako je definirano u odjeljku 1. ove specifikacije. Da bi se sustav kvalificirao prema gore navedenim ponderima rada preko posrednika (proxying), mora zadovoljiti normu nezaštićenog rada preko posrednika vezano uz koju su EPA i Europska komisija potvrdile da ispunjava ciljeve programa ENERGY STAR. Takvo odobrenje mora biti dano prije podnošenja podataka o proizvodu radi kvalifikacije. Dodatni podaci i zahtjevi testiranja nalaze se u odjeljku 3.C „Kvalificirana računala s mogućnostima upravljanja potrošnjom energije”.

2. Razine radnih stanica

PTEC (kategorija proizvoda radnih stanica):

Tablice u nastavku sadrže zahtijevane razine PTEC za specifikaciju 5.0. Tablica 3. u nastavku sadrži zahtjeve za PTEC za inačicu 5.0, dok tablica 4. sadrži pondere za svaki operativni režim. PTEC će se utvrditi na temelju formule u nastavku:

pri čemu su Px vrijednosti potrošnje energije u vatima.

Tablica 3.: Zahtjevi za PTEC – radne stanice

Tablica 4.: Ponderi operativnih režima – radne stanic e

Tisklj 35 % Tmirovanje 10 % Tneaktivnost 55 % Napomena: Ponderi su uključeni u gore navedenu formulu za PTEC.

Višestruki grafički uređaji (radne stanice):

Radne stanice koje zadovoljavaju zahtjeve programa ENERGY STAR s jednim grafičkim uređajem mogu se također kvalificirati za konfiguraciju s više od jednim grafičkim uređajem, pod uvjetom da je dodatna konfiguracija hardvera jednaka, uz izuzetak dodatnog (dodatnih) grafičkog uređaja. Korištenje višestrukih grafičkih uređaja uključuje, no nije ograničeno na upravljanje višestrukim zaslonima i udruživanje radi bržeg rada konfiguracija s više grafičkih procesorskih jedinica (GPU) (npr. ATI Crossfire, NVIDIA SLI). U takvim slučajevima i dok SPECviewperf® podržava više grafičkih niti, proizvođači mogu podnijeti testne podatke za radnu stanicu s jednim grafičkim uređajem za obje konfiguracije bez ponovnog testiranja sustava.

3. Razine malih poslužitelja:

Za potrebe utvrđivanja razina stanja neaktivnosti, mali poslužitelji moraju biti kvalificirani u kategorijama A ili B kako je definirano u nastavku:

(a) Kategorija A: svi mali poslužitelji koji ne zadovoljavaju definiciju kategorije B razvrstani su u kategoriju A radi ENERGY STAR kvalifikacije.

(b) Kategorija B: da bi bili kvalificirani u kategoriji B, mali poslužitelji moraju imati: — procesor (procesore) s više od jedne fizičke jezgre ili više od jednog diskretnog procesora; i — najmanje 1 GB sistemske memorije.

Tablica 6.: Zahtjevi za učinkovitost malih poslužitelja

Zahtjevi potrošnje energije kod operativnih režima malih poslužitelja Režim isključenosti: ≤ 2,0 W Stanje neaktivnosti: Kategorija A: ≤ 50,0 W Kategorija B: ≤ 65,0 W Mogućnost Dodatno dopuštanje potrošnje energije Wake on LAN (WOL) (primjenjuje se samo ako je računalo isporučeno s omogućenim WOL-om) + 0,7 W za režim isključenosti

4. Razine thin klijenata

Kategorije thin klijenata za kriterij neaktivnosti: Za potrebe utvrđivanja razina neaktivnosti, thin klijenti moraju biti kvalificirani u kategorijama A ili B kako je definirano u nastavku:

(a) Kategorija A: svi thin klijenti koji ne zadovoljavaju definiciju kategorije B razvrstani su u kategoriju A radi ENERGY STAR kvalifikacije.

(b) Kategorija B: da bi bili kvalificirani u kategoriji B, thin klijenti moraju: — podržavati lokalno multimedijsko kodiranje/dekodiranje.

Tablica 7.: Zahtjevi za učinkovitost thin klijenata

Zahtjevi potrošnje energije kod operativnih režima thin klijenata Režim isključenosti: ≤ 2 W Režim mirovanja (ako je primjenjivo): ≤ 2 W Stanje neaktivnosti: Kategorija A: ≤ 12,0 W Kategorija B: ≤ 15,0 W Mogućnost Dodatno dopuštanje potrošnje energije Wake on LAN (WOL) (primjenjuje se samo ako je računalo isporučeno s omogućenim WOL-om) + 0,7 W za režim mirovanja + 0,7 W za režim isključenosti

C. Zahtjevi za upravljanje potrošnjom energije

Proizvodi moraju ispunjavati zahtjeve za upravljanje potrošnjom energije navedene u tablici 8. u nastavku, i biti testirani takvi kakvi se isporučuju.

Tablica 8.: Zahtjevi za upravljanje potrošnjom energije

Zahtjev specifikacije Primjenjivo na Zahtjevi isporuke Režim mirovanja Isporučuje se u režimu mirovanja koje je postavljeno tako da se aktivira u roku od 30 minuta neaktivnosti korisnika. Kod prijelaza u režim mirovanja ili isključenosti računala smanjuju brzinu svih aktivnih mrežnih poveznica Ethernet brzine od 1 GB/s. Stolna računala √ Integrirana stolna računala √ Prijenosna računala √ Radne stanice √ Mali poslužitelji Thin klijenti Režim mirovanja zaslona Isporučuje se u režimu mirovanja zaslona koje je postavljeno tako da se aktivira u roku od 15 minuta neaktivnosti korisnika. Stolna računala √ Integrirana stolna računala √ Prijenosna računala √ Radne stanice √ Mali poslužitelji (ako je prisutan računalni zaslon) √ Thin klijenti √ Mrežni zahtjevi za upravljanje potrošnjom energije Wake on LAN (WOL) Računala s opcijom Ethernet mogu omogućiti i onemogućiti WOL za režim mirovanja. Stolna računala √ Integrirana stolna računala √ Prijenosna računala √ Radne stanice √ Mali poslužitelji √ Thin klijenti (primjenjuje se samo ako se softver ažurira iz centralno upravljane mreže dok je jedinica u režimu mirovanja ili isključenosti. Thin klijenti čiji uobičajen okvir za ažuriranje softvera klijenta ne zahtijeva prethodno planiranje izuzeti su iz zahtjeva.) √ Wake on LAN (WOL) Primjenjuje se na računala koja se isporučuju poduzetničkim kanalima, no: računala s opcijom Ethernet moraju zadovoljavati jedan od sljedećih zahtjeva: — moraju biti isporučena s omogućenom opcijom Wake On LAN (WOL) iz režima mirovanja kod rada na izmjeničnoj struji (odnosno, prijenosna računala mogu automatski onemogućiti WOL kad se odspajaju iz glavne mreže); ili — mora se osigurati nadzor koji omogućuje da je WOL primjereno dostupan iz korisničkog sučelja operacijskog sustava klijenta i preko mreže ako je računalo isporučeno poduzeću bez omogućene opcije WOL. Stolna računala √ Integrirana stolna računala √ Prijenosna računala √ Radne stanice √ Mali poslužitelji √ Thin klijenti (primjenjuje se samo ako se softver ažurira iz centralno upravljane mreže dok je jedinica u režimu mirovanja ili isključenosti. Thin klijenti čiji uobičajen okvir za ažuriranje softvera klijenta ne zahtijeva prethodno planiranje izuzeti su iz zahtjeva.) √ Upravljanje buđenjem Primjenjuje se na računala koja se isporučuju poduzetničkim kanalima, no: računala s opcijom Ethernet moraju biti sposobna poslati poticaj buđenja na daljinu (preko mreže) i programiranjem poticaja buđenja iz režima mirovanja (npr. sat u realnom vremenu). Kad proizvođači imaju kontrolu (odnosno, putem hardverskih, ne softverskih postavki), osiguravaju centralno upravljanje tim postavkama, prema želji klijenta, s alatima koje dostavlja proizvođač. Stolna računala √ Integrirana stolna računala √ Prijenosna računala √ Radne stanice √ Mali poslužitelji √ Thin klijenti √

Kod svih računala s omogućenim WOL-om, svi usmjereni paketni filtri omogućeni su i postavljeni na industrijsku predodređenu standardnu konfiguraciju. Dok se ne prihvati jedna (ili više) norma, partneri se pozivaju da svoje konfiguracije usmjerenih paketnih filtara proslijede EPA-i i Europskoj komisiji radi objave na internetskoj stranici da bi se potaknuli rasprava i razvoj standardnih konfiguracija.

Kvalificirana računala s mogućnostima upravljanja potrošnjom energije:

(a) Isključenost: računala se testiraju i prijavljuju kakva se isporučuju za režim isključenosti. Modeli koji će se isporučivati s omogućenim WOL-om za režim isključenosti testiraju se s omogućenim WOL-om. Isto tako, proizvodi koji se isporučuju s onemogućenim WOL-om za režim isključenosti testiraju se s onemogućenim WOL-om.

(b) Mirovanje: računala se testiraju i prijavljuju kakva se isporučuju za režim mirovanja. Modeli prodavani putem poduzetničkih kanala, kako je definirano u odjeljku 1., definicija V., testiraju se, kvalificiraju i isporučuju s omogućenim/onemogućenim WOL-om na temelju zahtjeva u tablici 8. Samo se proizvodi koji izravno idu kupcima putem uobičajenih kanala maloprodaje ne moraju isporučivati s omogućenim WOL-om iz mirovanja, i mogu se testirati, kvalificirati i isporučivati s WOL-om omogućenim ili onemogućenim.

(c) Rad preko posrednika (proxying): Stolna računala, integrirana stolna računala i prijenosna računala testiraju se i prijavljuju za neaktivnost, mirovanje i isključenost s omogućenim ili onemogućenim značajkama rada preko posrednika kakva se isporučuju. Da bi se sustav kvalificirao prema TEC ponderima rada preko posrednika (proxying), mora zadovoljiti normu rada preko posrednika vezano uz koju su EPA i Europska komisija potvrdile da ispunjava ciljeve programa ENERGY STAR. Takvo odobrenje mora biti dano prije podnošenja podataka o proizvodu radi kvalifikacije.

Prethodna nabava softvera za kupce i usluga upravljanja:

Partner će i dalje biti odgovoran za testiranje i kvalificiranje proizvoda kako su isporučeni. Ako proizvod u ovoj fazi ispunjava zahtjeve i kvalificiran je kao ENERGY STAR, može se označiti kao takav.

Ako kupac unajmi partnera da preuzme sliku po mjeri, partner mora poduzeti sljedeće korake:

— partner mora kupcu obznaniti da njihov proizvod s preuzetom slikom po mjeri možda neće ispunjavati zahtjeve za znak ENERGY STAR (predložak dopisa dostupan je za korištenje na internetskoj stranici ENERGY STAR koja je na raspolaganju kupcima).

— Partner mora potaknuti svog kupca da testira je li proizvod sukladan s programom ENERGY STAR.

Zahtjevi za obavješćivanje korisnika:

Da bi kupci/korisnici bili primjereno obaviješteno o koristima upravljanja potrošnjom energije, proizvođač će svakom računalu priložiti jedno od sljedećeg:

— podatke o programu ENERGY STAR i koristi upravljanja potrošnjom energije bilo u papirnatom ili elektronskom obliku kopije korisničkog priručnika. Ti bi se podaci trebali nalaziti blizu početka korisničkog priručnika; ili

— dodatak u obliku kutije ili paketa s podacima o programu ENERGY STAR i koristima upravljanja potrošnjom energije.

Svaki od primjera mora sadržavati barem sljedeće podatke:

— obavijest da je računalo kakvo se isporučuje omogućeno za upravljanje potrošnjom energije i navedene postavke vremena (bilo predodređene postavke za sustav ili napomena da predodređene postavke za računalo odgovaraju zahtjevima za ENERGY STAR prema kojima je određeno manje od 15 minuta neaktivnosti korisnika za zaslon i manje od 30 minuta neaktivnosti za računalo, prema preporuci programa ENERGY STAR za optimalnu uštedu energije); i

— kako primjereno probuditi računalo iz režima mirovanja.

D. Dobrovoljni zahtjevi

Korisničko sučelje

Iako nije obavezno, proizvođačima se svakako preporučuje da dizajniraju proizvode u skladu s IEEE 1621: Standardom za elemente korisničkog sučelja u kontroli potrošnje elektroničkih uređaja korištenih u uredskoj/potrošačkoj okolini. Sukladnost sa standardom IEEE 1621 učinit će kontrole potrošnje usklađenijima i intuitivnijima kod svih elektroničkih uređaja. Za više detalja o standardu posjetite http://eetd.LBL.gov/Controls.

4. Testni postupci

Proizvođači trebaju izvršiti testove i sami certificirati one proizvode koji zadovoljavaju ENERGY STAR smjernice.

— Prilikom provedbe tih testova, partner pristaje koristiti testne postupke predviđene u tablici 9. u nastavku.

— Rezultati testova moraju se poslati EPA-i ili Europskoj komisiji, ovisno o prikladnosti.

Dodatni zahtjevi testiranja i obavješćivanja navedeni su u nastavku.

1. Broj jedinica potrebnih za testiranje TEC-a ili neaktivnosti:

Proizvođači na početku mogu testirati jednu jedinicu radi kvalifikacije. Ako su vrijednosti testiranja prve jedinice jednake vrijednostima iz primjenjivog zahtjeva za TEC ili stanje neaktivnosti, ili su unutar 10 %-tonog odstupanja od te razine, nužno je testirati dodatnu jedinicu istog modela s identičnom konfiguracijom. Proizvođači moraju prikazati vrijednosti testiranja za obje jedinice. Da bi se kvalificirale kao ENERGY STAR, obje jedinice moraju zadovoljiti najvišu razinu TEC-a ili neaktivnosti za taj proizvod i tu kategoriju proizvoda.

Napomena: Ovo dodatno testiranje potrebno je samo za kvalifikaciju TEC-a (stolna računala, integrirana stolna računala, prijenosna računala, radne stanice) i kvalifikaciju stanja neaktivnosti (mali poslužitelji, thin klijenti) – ako su takvi zahtjevi primjenjivi, potrebno je testirati samo jednu jedinicu za režim mirovanja i isključenosti. Sljedeći primjeri dodatno opisuju navedeni pristup:

Primjer 1. – Stolna računala kategorije A moraju zadovoljavati razinu TEC-a od 148,0 kWh ili manje, tako da je 133,2 kWh 10 %-tni prag za dodatno testiranje. — Ako se za prvu jedinicu izmjeri 130 kWh, nije potrebno daljnje testiranje i model se smatra kvalificiranim (130 kWh znači 12 % veću učinkovitost od navedenog iznosa u specifikaciji i stoga je „izvan” 10 %-tnog praga). — Ako se za prvu jedinicu izmjeri 133,2 kWh, nije potrebno daljnje testiranje i model se smatra kvalificiranim (133,2 kWh znači točno 10 % veću učinkovitost od navedenog iznosa u specifikaciji). — Ako je za prvu jedinicu izmjereno 135 kWh, tad je potrebno testiranje dodatne jedinice da bi se utvrdila kvalifikacija (135 kWh znači samo 9 % veću učinkovitost od iznosa navedenog u specifikaciji te je „unutar” 10 %-tnog praga). — Ako zatim dvije jedinice pri testiranju dosegnu 135 i 151 kWh, model se ne kvalificira kao ENERGY STAR — iako prosjek iznosi 143 kWh — jer jedna od vrijednosti premašuje specifikaciju ENERGY STAR. — Ako zatim dvije jedinice pri testiranju dosegnu 135 i 147 kWh, model se smatra kvalificiranim kao ENERGY STAR jer obje vrijednosti zadovoljavaju specifikaciju od 148,0 kWh za ENERGY STAR.

Primjer 2. – Mali poslužitelji kategorije A moraju zadovoljiti razinu neaktivnosti od 50 vata ili manje, tako da je 45 vata 10 %-tni prag za dodatno testiranje. Pri testiranju modela radi kvalifikacije moguće je sljedeće: — Ako se za prvu jedinicu izmjeri 44 vata, nije potrebno daljnje testiranje i model se smatra kvalificiranim (44 vata znači 12 % veću učinkovitost od navedenog iznosa u specifikaciji i stoga je „izvan” 10 %-tnog praga). — Ako se za prvu jedinicu izmjeri 45 vata, nije potrebno daljnje testiranje i model se smatra kvalificiranim (45 vata znači točno 10 % veću učinkovitost od navedenog iznosa u specifikaciji). — Ako je za prvu jedinicu izmjereno 47 vata, tad je potrebno testiranje dodatne jedinice da bi se utvrdila kvalifikacija (47 vata znači samo 6 % veću učinkovitost od iznosa navedenog u specifikaciji te je „unutar” 10 %-tnog praga). — Ako zatim dvije jedinice pri testiranju dosegnu 47 i 51 vat, model se ne kvalificira kao ENERGY STAR — iako prosjek iznosi 49 vata — jer jedna od vrijednosti (51) premašuje specifikaciju ENERGY STAR. — Ako zatim dvije jedinice pri testiranju dosegnu 47 i 49 vata, model se smatra kvalificiranim kao ENERGY STAR jer obje vrijednosti zadovoljavaju specifikaciju od 50 vata za ENERGY STAR.

2. Modeli koji mogu raditi s više kombinacija napona/frekvencije:

Proizvođači moraju testirati svoje proizvode na temelju tržišta na kojima će se modeli prodavati i reklamirati kao kvalificirani za ENERGY STAR.

Za proizvode koji se prodaju kao ENERGY STAR na više međunarodnih tržišta i za koje se, stoga, navodi više ulaznih napona, proizvođač mora testirati i obavijestiti o zahtijevanim vrijednostima potrošnje energije ili učinkovitosti na svim odgovarajućim kombinacijama napona/frekvencije. Na primjer, proizvođač koji isporučuje isti model u Sjedinjene Države i Europu mora provesti mjerenja, zadovoljiti specifikaciju i prikazati testne vrijednosti i na 115 volta/60 Hz i na 230 volta/50 Hz kako bi kvalificirao model kao ENERGY STAR na oba tržišta. Ako se model kvalificira za ENERGY STAR na samo jednoj kombinaciji napona/frekvencije (npr. 115 volta/60 Hz), onda se može kvalificirati i reklamirati kao ENERGY STAR samo u onim regijama koje podržavaju testirane kombinacije napona/frekvencije (npr. Sjeverna Amerika i Tajvan).

Tablica 9.: Testni postupci

Kategorija proizvoda Zahtjev specifikacije Testni protokol Izvor Sva računala Učinkovitost izvora napajanja IPS: Opći testni protokol učinkovitosti unutarnjeg napajanja, rev. 6.4.2 EPS: Testna metoda ENERGY STAR za vanjsko napajanje Napomena: Ako osim podataka/postupaka opisanih u Protokolu učinkovitosti unutarnjeg napajanja budu potrebni bilo kakvi dodatni podaci/postupci da bi se testiralo unutarnje napajanje, partneri EPA-i i Europskoj komisiji moraju, prema potrebi, na zahtjev dostaviti postavke testiranja korištene za prikupljanje podataka IPS koji se koriste u podnošenju proizvoda. IPS: www.efficientpowersupplies.org EPS: www.energystar.gov/powersupplies Stolna računala, integrirana stolna računala i prijenosna računala ETEC (iz mjerenja u režimu isključenosti, režimu mirovanja i stanju neaktivnosti) Metoda testiranja računala ENERGY STAR (inačica 5.0), odjeljak III. Priloga I. Dodatak A Radne stanice PTEC (iz mjerenja u režimu isključenosti, režimu mirovanja, stanju neaktivnosti i kod najveće snage) Metoda testiranja računala ENERGY STAR (inačica 5.0), odjeljci III.-IV. Priloga I. Mali poslužitelji Režim isključenosti i stanje neaktivnosti Metoda testiranja računala ENERGY STAR (inačica 5.0), odjeljak III. Priloga I. Thin klijenti Reži, isključenosti, režim mirovanja i stanje neaktivnosti Metoda testiranja računala ENERGY STAR (inačica 5.0), odjeljak III. Priloga I.

3. Kvalificirane skupine proizvoda

Modeli koji su nepromijenjeni ili se razlikuju samo u završnoj obradi od onih prodanih u prošloj godini mogu ostati kvalificirani bez podnošenja novih podataka iz testiranja, pod pretpostavkom da specifikacija ostane nepromijenjena. Ako se model proizvoda stavi na tržište u više konfiguracija ili stilova, kao „skupina” proizvoda ili serija proizvoda, partner može izvijestiti o tome i kvalificirati proizvod pod jednim brojem modela, ako svi modeli u toj skupini ili seriji ispunjavaju jedan od sljedećih zahtjeva:

— Računala koja su izgrađena na istoj platformi i koja su identična u svakom pogledu osim kućišta i boje mogu se kvalificirati podnošenjem podataka iz testiranja za jedan reprezentativni model.

— Ako se model proizvoda stavlja na tržište u više konfiguracija, partner može izvijestiti o tome i kvalificirati proizvod pod jednim jedinstvenim identifikacijskim brojem modela koji predstavlja konfiguraciju s najvećom snagom dostupnom u skupini, umjesto da izvješćuje o svakom pojedinačnom modelu u skupini; druge konfiguracije istog modela proizvoda ne smiju imati veću snagu od reprezentativne konfiguracije. U tom slučaju, konfiguracija s najvećom snagom sastoji se od: procesora s najvećom snagom, najvišom konfiguracijom memorije, GPU-om najveće snage itd. Za sustave koje zadovoljavaju definiciju za višestruke kategorije (kako je definirano u odjeljku 3.B) ovisno o određenoj konfiguraciji, proizvođači će morat podnijeti konfiguraciju najveće snage za svaku kategoriju u kojoj žele kvalificirati sustav. Na primjer, sustav koji se može konfigurirati ili kao stolno računalo kategorije A ili kategorije B zahtijevao bi podnošenje konfiguracije najveće snage za obje kategorije da bi se kvalificirao kao ENERGY STAR. Ako se proizvod može konfigurirati tako da zadovoljava sve tri kategorije, trebao bi podnijeti podatke za konfiguraciju najveće snage u svim kategorijama. Proizvođači su odgovorni za bilo koje tvrdnje o učinkovitosti za sve ostale modele u skupini, uključujući i one koji nisu testirani ili za koje podaci nisu prijavljeni.

Sve jedinice/konfiguracije povezane s određivanjem modela proizvoda, za koje partner želi dobiti kvalifikaciju ENERGY STAR, moraju ispunjavati zahtjeve za znak ENERGY STAR. Ako partner želi kvalificirati konfiguracije modela za koji postoje alternativne konfiguracije koje nisu kvalificirane, partner kvalificiranim konfiguracijama mora dodijeliti oznaku pomoću naziva/broja modela koja je jedinstvena za kvalificirane ENERGY STAR kvalifikacije. Ta se oznaka mora dosljedno koristiti u vezi kvalificiranih konfiguracija u marketinškim/prodajnim materijalima i na popisu kvalificiranih proizvoda ENERGY STAR (npr. model A1234 za osnovne konfiguracije i A1234-ES za kvalificirane ENERGY STAR kvalifikacije).

5. Datum učinka

Datum od kojega proizvođači mogu početi kvalificirati proizvode ENERGY STAR bit će definiran kao datum učinka sporazuma.

Stolna računala, integrirana stolna računala, prijenosna računala, radna stanice, mali poslužitelji:

Datum učinka inačice 5.0 specifikacije ENERGY STAR ZA stolna računala, integrirana stolna računala, prijenosna računala, radne stanice, male poslužitelje i thin klijente je 1. srpanj 2009. Svi proizvodi, uključujući modele koji su prvotno kvalificirani prema inačici 4.0, s datumom proizvodnje 1. srpnja 2009. ili kasnije, moraju zadovoljavati zahtjeve ove inačice 5.0 da bi se kvalificirali za ENERGY STAR. Igraće konzole s datumom proizvodnje od 1. srpnja 2010. ili kasnije moraju zadovoljavati zahtjeve ove inačice 5.0 da bi se kvalificirale za ENERGY STAR. Svi prethodno sklopljeni sporazumi vezani uz računala kvalificirana za ENERGY STAR prestaju vrijediti 30. lipnja 2009.

6. Buduće revizije specifikacije

EPA i Europska komisija zadržavaju pravo revizije specifikacije u slučaju utjecaja tehnoloških i/ili tržišnih promjena na njezinu upotrebljivost za kupce ili industriju ili na njezin učinak na okoliš. U skladu s trenutačnom politikom, o revizijama specifikacije raspravit će se sa zainteresiranim stranama. U slučaju revizije specifikacije valja napomenuti da se kvalifikacija ENERGY STAR ne odobrava automatski za vijek trajanja modela proizvoda. Da bi se kvalificirao kao ENERGY STAR, model proizvoda mora zadovoljiti zahtjeve specifikacije ENERGY STAR koja je valjana na datum proizvodnje modela.

Dodatak A Testni postupak ENERGY STAR za utvrđivanje potrošnje energije računala u režimu isključenosti, mirovanja i neaktivnosti Sljedeći bi protokol trebalo pratiti kod mjerenja razina potrošnje energije računala kod razina isključenosti, mirovanja i neaktivnosti navedenih u ovoj inačici 5.0 specifikacije računala ENERGY STAR. Partneri moraju mjeriti reprezentativan uzorak konfiguracije kakva se isporučuje potrošaču. Međutim, partner ne treba razmotriti promjene potrošnje energije koje mogu biti posljedice dodavanja komponenata, BIOS-a i/ili softverskih postavki koje je postavio korisnik računala nakon što je proizvod prodan. Ovaj je postupak namijenjen za praćenje po redu, a način testiranja je označen prema potrebi. Računala moraju biti testirana s konfiguracijom i postavkama kakva se isporučuju, osim ako nije drukčije navedeno u testnom postupku u ovom Dodatku A. Koraci koji zahtijevaju alternativno postavljanje označeni su zvjezdicom (*). I. Definicije Osim ako nije drukčije navedeno, svi termini korišteni u ovom dokumentu u skladu su s definicijama iz inačice 5.0 Kriterija prihvatljivosti za računala ENERGY STAR. 1. UUT: UUT je kratica za „jedinica koja se testira” što se u ovom slučaju odnosi na računalo koje se testira. 2. UPS: UPS (Uninterruptible Power Supply) je kratica za „neprekidno napajanje” koja se odnosi na kombinaciju pretvarača, prekidača i načina pohrane energije, primjerice baterija, koji čine napajanje radi zadržavanja stalnog napajanja u slučaju kvara ulazne snage. II. Zahtjevi testiranja 1. Odobreni mjerač: Odobreni mjerači uključivat će sljedeća obilježja (1): — razlučivost snage od 1 mW ili bolje; — raspoloživi vršni čimbenik struje od 3 ili više kod nazivne vrijednosti raspona; i — niža granica raspona struje od 10 mA ili manje. Osim gore navedenih, predlažu se sljedeća obilježja: — frekvencijski odziv od najmanje 3 kHz; i baždarenje sa standardom koji je sljediv do Nacionalnog instituta Sjedinjenih Država za standarde i tehnologiju (NIST). Također je poželjno da se pomoću mjernih instrumenata točno izračuna prosječna snaga u bilo kojem vremenskom intervalu koji je odabrao korisnik (to se obično izračunava pomoću unutarnjeg matematičkog izračuna u mjeraču, djelivši akumuliranu energiju s vremenom, što čini najtočniji pristup). Alternativna bi mogućnost bila da mjerni instrument ima mogućnost integracije energije u bilo kojem vremenskom intervalu koji je odabrao korisnik s razlučivosti snage jednakom ili manjom od 0,1 mWh i integriranim vremenom prikazanim s razlučivosti od jedne sekunde ili manje. 2. Preciznost Mjerenja snage od 0,5 W ili više provode se s nesigurnošću od najviše 2 % na razini pouzdanosti od 95 %. Mjerenja snage ispod 0,5 W provode se s nesigurnošću od najviše 0,01 W na razini pouzdanosti od 95 %. Instrument za mjerenje snage ima razlučivost od: — 0,01 W ili bolje za mjerenja snage od 10 W ili manje; — 0,1 W ili bolje za mjerenja snage veće od 10 W i do 100 W; i — 1 W ili bolje za mjerenja snage veće od 100 W. Sve brojke koje se odnose na snagu trebale bi biti u vatima i zaokružene na drugo decimalno mjesto. Za opterećenja jednaka ili veća od 10 W, izvješćuje se o tri bitne brojke. 3. Testni uvjeti Napon napajanja: Sjeverna Amerika/Tajvan: 115 (± 1 %) volta AC, 60 Hz (± 1 %) Europa/Australija/Novi Zeland: 230 (± 1 %) volta AC, 50 Hz (± 1 %) Japan: 100 (± 1 %) volta AC, 50 Hz (± 1 %)/60 Hz (± 1 %) Napomena: za proizvode s najvećom snagom > 1,5 kW, raspon napona je ± 4 % Ukupna harmonička distorzija (THD) (napon): < 2 % THD (< 5 % za proizvode najveće snage > 1,5 kW) Temperatura okoline: 23 °C ± 5 °C Relativna vlažnost: 10 – 80 % (Referenca IEC 62301: kućanski električni uređaji ‒ mjerenje potrošnje u stanju pripravnosti, odjeljci 4.2., 4.3., 4.4.) 4. Testna konfiguracija Potrošnja energije računala mjeri se i testira iz izvora izmjenične struje do UUT-e. Ako UUT podržava Ethernet, mora biti spojena na mrežni prekidač za Ethernet koji omogućuje najveću i najnižu brzinu mreže UUT-e. Mrežna veza mora biti aktivna za vrijeme svih testiranja. III. Testni postupak za sve računalne proizvode u režimu isključenosti, mirovanja i neaktivnosti Potrošnja energije izmjenične struje računala trebala bi se mjeriti kako slijedi: Priprema UUT-e 1. Zapisati proizvođača i naziv modela UUT-e. 2. Spojiti UUT-u na mrežne izvore kako je opisano u nastavku i pobrinuti se da je ta povezanost aktivna za vrijeme testiranja, zanemarujući kratke prekide kod prebacivanja između različitih brzina prijenosa. (a) Stolna računala, integrirana stolna računala i prijenosna računala spojena su na aktivni mrežni prekidač za Ethernet (IEEE 802.3) kako je opisano u gore navedenom odjeljku II., „Testna konfiguracija”. Računalo mora zadržati tu aktivnu povezanost s prekidačem za vrijeme testiranja, zanemarujući kratke prekide kod prebacivanja između različitih brzina prijenosa. Računala bez opcije Ethernet moraju zadržati aktivnu bežičnu povezanost s bežičnim usmjerivačem ili mrežnom pristupnom točkom za vrijeme testiranja. (b) Mali poslužitelji spojeni su na aktivni mrežni prekidač za Ethernet (IEEE 802.3) kako je opisano u gore navedenom odjeljku II., „Testna konfiguracija”, i ta je povezanost aktivna. (c) Thin klijenti spojeni su na aktivan poslužitelj putem aktivnog mrežnog prekidača za Ethernet (IEEE 802.3) i pokreću namjenski softver za terminalnu/udaljenu povezanost. 3. Spojiti odobreni mjerač koji ima mogućnost mjerena stvarne snage na izvor izmjeničnog napona koji je postavljen na odgovarajuću kombinaciju napona/frekvencije radi testiranja. 4. Spojiti UUT na izlaz za mjerenje snage na mjeraču. Između mjerača i UUT-e ne bi trebale biti spojeni ikakvi produžni kabeli ili UPS jedinice. Da bi testiranje bilo valjano, mjerač bi trebao ostati na mjestu sve dok se ne zabilježe svi podaci vezani uz snagu kod režima isključenosti, mirovanja i neaktivnosti. 5. Zabilježiti napon izmjenične struje i frekvenciju. 6. Pokrenuti računalo i pričekati dok se operacijski sustav u potpunosti ne očita. Ako je potrebno, pokrenuti početno postavljanje operacijskog sustava i omogućiti završetak ukupnog preliminarnog indeksiranja datoteka i ostalih jednokratnih/periodičnih procesa. 7. Zabilježiti osnovne podatke o konfiguraciji računala – vrstu računala, naziv i verziju operacijskog sustava, vrstu procesora i brzinu, i ukupnu i raspoloživu fizičku memoriju itd. 8. Zabilježiti osnovne podatke o videokartici ili grafičkom čipu (ako je primjenjivo) – naziv videokartice/čipa, širinu videomemorije, razlučivost, količinu unutarnje memorije i broj bitova po pikselu. 9. * Pobrinuti se da je UUT konfigurirana kakva se isporučuje uključujući sve dodatke, omogućivanje WOL-a i predodređeni isporučeni softver. UUT bi također trebala biti konfigurirana pomoću sljedećih zahtjeva za sva testiranja: (a) Stolna računala isporučena bez dodataka trebala bi biti konfigurirana s uobičajenim mišem, tipkovnicom i vanjskim računalnim zaslonom. (b) Prijenosna bi računala trebala uključivati sve dodatke isporučene sa sustavom i ne bi trebala uključivati odvojenu tipkovnicu ili miš ako su opremljena integriranim pokazivačkim uređajem ili digitalizatorom. (c) Baterija u prijenosnim računalima trebala bi biti uklonjena za sva testiranja. Za sustave kod kojih konfiguracija ne podržava rad bez baterije, testiranje se može izvršiti s postavljenom, potpuno napunjenom baterijom, pri čemu je o toj konfiguraciji potrebno izvijestiti u rezultatima testiranja. (d) Mali poslužitelji i thin klijenti isporučeni bez dodataka trebali bi biti konfigurirani s uobičajenim mišem, tipkovnicom i vanjskim računalnim zaslonom (ako poslužitelj ima funkcionalnost izlaza prikaza). (e) U slučaju računala s opcijom Ethernet, za sva testiranja trebalo bi isključiti napajanje bežičnih radija. To se primjenjuje na bežične mrežne prilagodnike (npr. 802.11) ili bežične protokole za pristup od uređaja do uređaja. U slučaju računala bez opcije Ethernet, napajanje bežičnog LAN radija (npr. IEEE 802.11) trebalo bi ostati uključeno za vrijeme testiranja i mora zadržati aktivnu bežičnu povezanost s bežičnim prilagodnikom i mrežnom pristupnom točkom, koja podržava najveće i najmanje brzine prijenosa podataka za radija klijenta (client radio), za vrijeme testiranja. (f) Primarni tvrdi diskovi ne smiju imati omogućeno upravljanje potrošnjom energije (spun-down) za vrijeme testiranja stanja neaktivnosti osim ako u disk nije ugrađena postojana predmemorija (npr. „hibridni” tvrdi diskovi). Ako je instaliran više od jedan tvrdi disk kakav se isporučuje, unutarnji tvrdi disk (diskovi) koji nije primaran može se testirati s omogućenim upravljanjem potrošnje tvrdog diska kakav se isporučuje. Ako ti dodatni diskovi nemaju opciju upravljanja potrošnjom energije kod isporuke potrošačima, mora ih se testirati bez takvih značajka. 10. U slučaju konfiguracije postavka napajanja za računalne zaslone (ne prilagođavajući ijednu drugu postavku upravljanja potrošnjom energije) trebalo bi pratiti sljedeće smjernice: (a) za računala s vanjskim računalnim zaslonom (većina stolnih računala): koristiti postavke upravljanja potrošnjom energije računalnog zaslona za sprječavanje gašenja zaslona kako bi ostao upaljen tijekom cijelog trajanja testiranja neaktivnosti kako je opisano u nastavku; (b) za računala s integriranim računalnim zaslonima (prijenosna računala i integrirani sustavi): koristiti postavke upravljanja potrošnjom energije za postavljanje opcije gašenja zaslona nakon jedne minute. 11. Ugasiti UUT. Testiranje režima isključenosti 12. Dok je UUT isključena i u stanju isključenosti, postaviti mjerač da počne prikupljati vrijednosti stvarne snage u intervalu jednakom ili manjem od jednog očitanja po sekundi. Zapisivati vrijednosti snage dodatnih pet minuta i zabilježiti prosječnu (aritmetičku sredinu) vrijednost uočenu tijekom tog petominutnog razdoblja. (2) Testiranje režima neaktivnosti 13. Uključiti računalo i započeti bilježiti proteklo vrijeme, počevši ili kad je računalo prvotno uključeno ili odmah nakon završetka bilo kakve prijave potrebne za potpuno pokretanje sustava. Nakon prijave u operacijski sustav koji je u potpunosti učitan i spreman, zatvoriti sve otvorene prozore tako da budu prikazani uobičajena operativna radna površina ili jednakovrijedan zaslon u stanju spremnosti. Između pet i 15 minuta nakon prvotnog pokretanja ili prijave, postaviti mjerač da počne prikupljati vrijednosti stvarne snage u intervalu od najmanje jednog očitanja po sekundi. Zapisivati vrijednosti snage dodatnih pet minuta i zabilježiti prosječnu (aritmetičku sredinu) vrijednost uočenu tijekom tog petominutnog razdoblja. Testiranje režima mirovanja 14. Nakon završetka mjerenja u stanju neaktivnosti, staviti računalo u režim mirovanja. Ponovno postaviti mjerač (ako je potrebno) i započeti s prikupljanjem vrijednosti stvarne snage u intervalu od najmanje jednog očitanja po sekundi. Zapisivati vrijednosti snage dodatnih pet minuta i zabilježiti prosječnu (aritmetičku sredinu) vrijednost uočenu tijekom tog petominutnog razdoblja. 15. Ako se testiranje režima mirovanja vrši s omogućenim WOL-om i onemogućenim WOL-om, probuditi računalo i promijeniti postavku WOL iz režima mirovanja putem operacijskog sustava ili na drugi način. Staviti računalo ponovno u režim mirovanja i ponoviti korak 14., zabilježivši snagu u mirovanju potrebnu za ovu alternativnu konfiguraciju. Izvješćivanje o rezultatima testiranja 16. O rezultatima testiranja potrebno je izvijestiti EPA-u ili Europsku komisiju, prema potrebi, uključujući sve potrebne podatke, zajedno s modalnim vrijednostima snage i prihvatljivim prilagodbama mogućnosti za stolna računala, integrirana stolna računala i prijenosna računala. IV. Testiranje najveće snage za radne stanice Najveća snaga za radne stanice utvrđena je istovremenim radom dva industrijska standardna programa: Linpack za opterećenje sustava jezgre (npr. procesor, memorija itd.) i SPECviewperf® (posljednja dostupna verzija za UUT) za opterećenje GPU-a sustava. Dodatni podaci o navedenim programima, uključujući besplatno preuzimanje, nalaze se na internetskim stranicama u nastavku: Linpack http://www.netlib.org/linpack/ SPECviewperf® http://www.spec.org/benchmarks.html#gpc Ovaj se test mora ponoviti tri puta na istoj UUT-i, i sva tri mjerenja moraju biti unutar tolerancije od ± 2 % u odnosu na prosjek tri izmjerene vrijednosti najveće snage. Mjerenje najveće potrošnje izmjenične struje radne stanice trebalo bi biti provedeno kako slijedi: Priprema UUT-e 1. Spojiti odobreni mjerač koji ima mogućnost mjerenja stvarne snage na izvor napona izmjenične struje koji je postavljen na odgovarajuću kombinaciju napona/frekvencije radi testiranja. Mjerač bi trebao moći pohraniti i prikazati mjerilo najveće snage postignute tijekom testiranja ili na drugi način utvrditi najveću snagu. 2. Spojiti UUT-u na izlaz za mjerenje snage na mjeraču. Između mjerača i UUT-e ne bi trebale biti spojeni ikakvi produžni kabeli ili UPS jedinice. 3. Zabilježiti napon izmjenične struje. 4. * Pokrenuti računalo i, ako već nisu instalirani, instalirati Linpack i SPECviewperf prema uputama na gore navedenim internetskim stranicama. 5. Postaviti Linpack sa svim predodređenim postavkama za danu strukturu UUT-e i odrediti primjerenu veličinu polja „n” radi maksimiziranja snage tijekom testiranja. 6. Ispuniti sve smjernice organizacije SPEC vezane uz pokretanje SPECviewperfa. Testiranje najveće snage 7. Postaviti mjerač da počne prikupljati vrijednosti stvarne snage u intervalu od najviše jednog očitanja po sekundi i započeti s mjerenjem. Pokrenuti SPECviewperf i istodobno pokretati programe Linpacka koliko ih god bude potrebno da bi se sustav u potpunosti opteretio. 8. Prikupljati vrijednosti snage sve dok se SPECviewperf i ostali programi ne završe. Zabilježiti najveću vrijednost snage dobivene tijekom testiranja. Izvješćivanje o rezultatima testiranja 9. O rezultatima testiranja potrebno je izvijestiti EPA-u ili Europsku komisiju, prema potrebi, uključujući sve potrebne podatke. 10. Nakon podnošenja podataka, proizvođači također moraju uključiti sljedeće podatke: a. vrijednost „n” (veličina polja) korištenu za Linpack, b. broj kopija programa Linpacka istodobno otvorenih tijekom testiranja, c. verziju SPECviewperf korištenu za testiranje, d. sve optimizacije prevoditelja korištene za prevođenje (kompiliranje) programa Linpack i SPECviewperf, i e. predprevedenu (predkompiliranu) binarnu verziju za krajnje korisnike za preuzimanje i pokretanje programa SPECviewperf i Linpack. Navedeno se može distribuirati putem tijela za normizaciju poput SPEC-a, ili od strane OEM-a ili povezane treće strane. V. Stalna provjera Ovaj testni postupak opisuje metodu kojom se testira sukladnost jedne jedinice. Izrazito je preporučen stalan proces testiranja da bi proizvodi različitih proizvodnja bili u skladu s programom ENERGY STAR.

Dodatak B PRIMJERI IZRAČUNA I. Stolna računala, integrirana stolna računala, prijenosna računala: u nastavku se nalazi primjer izračuna TEC-a kojim se prikazuje kako se razine sukladnosti utvrđuju na temelju dodatnih funkcionalnosti i mjerenja u operativnim režimima, na primjer ocjena ETEC za prijenosna računala kategorije A (integrirana GPU, ugrađena memorija od 8 GB, 1 HDD) 1. Izmjeriti vrijednosti pomoću testnog postupka iz Dodatka A: — isključenost = 1 W — mirovanje = 1,7 W — neaktivnost = 10 W 2. Utvrditi koje se prilagodbe kapaciteta primjenjuju: — integrirana grafika? Ne primjenjuje se za vrhunsku grafiku. — ugrađena memorija od 8 GB. Zadovoljava razinu prilagodbe memorije: 8 znači prilagodba za 1,6 kWh (4 · 0,4 kWh). 3. Primijeniti pondere na temelju tablice 2. radi izračuna TEC-a: — Tablica 2. (za uobičajena prijenosna računala): Tisključenost 60 % Tmirovanje 10 % Tneaktivnost 30 % — — = — = — = 33,03 kWh 4. Utvrditi zahtjev za TEC za računalo dodajući bilo koje prilagodbe kapaciteta (korak 2.) zahtjevu za osnovni TEC (tablica 1.). — Tablica 1. (za prijenosna računala): Prijenosna računala (kWh) Kategorija A 40 Kategorija B 53 Kategorija C 88,5 — 5. Usporediti ETEC sa zahtjevom za TEC za ENERGY STAR (korak 4.) da bi se utvrdilo je li model kvalificiran. — Zahtjev za TEC kategorije A: 41,6 kWh — ETEC: 33,03 kWh — 33,03 kWh < 41,6 kWh Prijenosno računalo ispunjava zahtjeve za ENERGY STAR. II. Radne stanice: u nastavku se nalazi primjer izračuna PTEC-a za radnu stanicu s dva tvrda diska. 1. Izmjeriti vrijednosti pomoću testnog postupka iz Dodatka A. — isključenost = 2 W — mirovanje = 4 W — neaktivnost = 80 W — maks. snaga = 180 W 2. Primijetiti broj instaliranih tvrdih diskova. — Dva tvrda diska instalirana za vrijeme testa. 3. Primijeniti pondere na temelju tablice 4. radi izračuna vrijednosti PTEC: — Tablica 4.: Tisključenost 35 % Tmirovanje 10 % Tneaktivnost 55 % — — = — = 45,10 W 4. Izračunati zahtjev za PTEC pomoću formule u tablici 3. — — — PTEC = 53,2 5. Usporediti prilagođeni PTEC razinama ENERGY STAR da bi se utvrdilo je li model kvalificiran. — 45,10 < 53,2 Radna stanica ispunjava zahtjeve za ENERGY STAR.

II. SPECIFIKACIJE ZASLONA

1. Definicije

A. Elektronički zaslon („zaslon”): Komercijalno dostupan proizvod s ekranom zaslona i povezanom elektroničkom opremom, često smještenom u jedno kućište, čija je primarna funkcija prikazivanje vizualnih podataka iz i. računala, radne stanice ili poslužitelja putem jednog ili više izlaza, poput VGA, DVI, HDMI, ili IEEE 1394, ili ii. USB izbrisivog memorijskog pogona, memorijske kartice ili bežične internetske veze. Uobičajene tehnologije prikaza uključuju zaslon s tekućim kristalom (LCD), svjetlećom diodom (LED), katodnom cijevi (CRT) i plazma ekranom (PDP).

B. Vanjsko napajanje: Komponenta koja se nalazi u odvojenom fizičkom prostoru izvan kućišta zaslona koja je dizajnirana za pretvaranje ulaznog izmjeničnog napona iz glavne mreže u niski istosmjerni napon za potrebe napajanja zaslona. Vanjsko napajanje (EPS) mora biti spojeno na zaslon pomoću uklonjive ili fiksne električne povezanosti s utikačem/utičnicom, kabela, žice ili druge vrste ožičenja.

C. Režim uključenosti: Operativni režim zaslona koji je i. spojen na izvor napajanja, ii. ima uključene sve mehaničke prekidače napajanja (za fizičko uključivanje) i iii. obavlja primarnu funkciju produciranja slike.

D. Režim mirovanja: Operativni režim zaslona koji je i. spojen na izvor napajanja, ii. ima uključene sve mehaničke prekidače napajanja (za fizičko uključivanje) i iii. stavljen je u režim niske potrošnje energije nakon primitka signala iz spojenog uređaja (npr. računala, igraće konzole ili uređaja STB) ili zbog unutarnje funkcije poput mjerača za mirovanje ili senzora za prepoznavanje zauzetosti. Režim mirovanja smatra se „programskim” stanjem niske potrošnje energije zbog toga što zaslon može prijeći iz režima mirovanja nakon primitka signala iz spojenog uređaja ili zbog unutarnje funkcije.

E. Režim isključenosti: Operativni režim zaslona koji je i. spojen na izvor napajanja, ii. isključen pomoću prekidača za napajanje i iii. ne obavlja ni jednu funkciju. Korisnik mora aktivirati mehanički prekidač za prebacivanje uređaja iz režima isključenosti. U slučaju više od jednog takvog prekidača, izvođač testiranja koristi najdostupniji prekidač.

F. Luminancija: Fotometrička mjera intenziteta svjetlosti na jedinicu površine svjetlosti koja putuje u određenom smjeru. Opisuje količinu svjetlosti koja prolazi kroz ili se odašilje s određene površine i pada unutar danog prostornog kuta. Standardna jedinica luminancije je kandela po kvadratnom metru (cd/m2).

G. Automatsko podešavanje svjetline: Za zaslone, automatsko podešavanje svjetline je samostalan mehanizam koji, kao funkcija ambijentalnog osvjetljenja, podešava svjetlinu zaslona.

2. Kvalificirani proizvodi:

Da bi se kvalificirao za ENERGY STAR, zaslon mora ispuniti sljedeće kriterije:

A. Najveća vidljiva dijagonala zaslona: Zaslon mora imati vidljivu dijagonalu jednaku ili manju od (≤) 60 inča.

B. Izvor napajanja: Zaslon se mora moći opskrbljivati električnom energijom iz odvojene AC utičnice u zidu, baterije koja se prodaje zajedno s AC prilagodnikom, ili putem podatkovne ili mrežne veze.

C. Televizijski tuneri: Ako zaslon ima integrirani televizijski tuner, može se kvalificirati kao ENERGY STAR u okviru ove specifikacije sve dok se najprije stavlja na tržište i prodaje potrošačima kao zaslon ili kao zaslon i televizijski prijemnik s dvostrukom funkcijom. Bilo koji zaslon s televizijskim tunerom koji se stavlja na tržište i prodaje isključivo kao televizijski prijemnik nije prihvatljiv za kvalifikaciju u okviru ove specifikacije. U skladu s drugom razinom ove specifikacije, samo se oni zasloni bez tunera mogu kvalificirati; zasloni s tunerima mogu se kvalificirati u okviru druge razine inačice 3.0 specifikacije ENERGY STAR koja se odnosi na TV prijemnike.

D. Automatsko podešavanje svjetline (ABC): Da bi se kvalificirao za ENERGY STAR na temelju jednadžbe za mjerenje potrošnje energije u slučaju automatskog podešavanja svjetline kod režima uključenosti, zaslon mora biti isporučen s predodređenom, omogućenom opcijom automatskog podešavanja svjetline.

E. Vanjsko napajanje: Ako se zaslon isporučuje s vanjskim izvorom napajanja, vanjski izvor napajanja mora biti kvalificiran kao ENERGY STAR ili ispunjavati razine učinkovitosti za režim neopterećenja i aktivni režim navedene u zahtjevima za program ENERGY STAR za jednostruke vanjske izvore napajanja napona AC-AC i AC-DC. ENERGY STAR specifikacija i popis kvalificiranih proizvoda mogu se pronaći na www.energystar.gov/powersupplies.

F. Zahtjevi za upravljanje potrošnjom energije: Zaslon mora imati najmanje jedan predodređen, omogućen mehanizam koji omogućuje automatski prijelaz zaslona u režim mirovanja ili isključenosti. Na primjeri, podatkovne ili mrežne veze moraju podržavati gašenje zaslona u skladu s uobičajenim mehanizmima, poput signalizacije upravljanja potrošnjom energije zaslona. Zasloni koji proizvode vlastiti sadržaj moraju imati predodređen, omogućen senzor ili mjerač za automatski prijelaz u režim mirovanja ili isključenosti.

3. Kriteriji energetske učinkovitosti

A. Zahtjevi za režim uključenosti

1. Razina 1.

Da bi se kvalificirao kao ENERGY STAR, zaslon ne smije premašiti najveću potrošnju energije u režimu uključenosti (PO ili PO1) izračunatu na temelju jednadžba u nastavku. Najveće potrošnja energije u režimu uključenosti izražena je u vatima i zaokružena na najbližu desetinu vata.

Tablica 1.: Zahtjevi za potrošnju energije u režimu uključenosti za razinu 1.

Kategorija zaslona Najveća potrošnja energije u režimu uključenosti (W) Dijagonala zaslona < 30 inča Razlučivost zaslona ≤ 1,1 MP Dijagonala zaslona < 30 inča Razlučivost zaslona > 1,1 MP Dijagonala zaslona 30 - 60 inča Sve razlučivosti zaslona

pri čemu je:

MP= razlučivost zaslona (megapikseli)

A= vidljiva površina zaslona (kvadratni inči)

PRIMJER: Najveća potrošnja energije u režimu uključenosti za zaslon razlučivosti 1 440 × 900, ili 1 296 000 piksela, ili vidljive dijagonale zaslona od 19 inča ili vidljive površine zaslona od 162 kvadratna inča, bila bi: 22.8 vata kad se zaokruži na najbližu desetinu vata.

Tablica 2.: Zahtjevi za potrošnju energije u režimu uključenosti za razinu 1. (3)

Dijagonala zaslona (inči) Razlučivost Megapikseli Dimenzije zaslona (inči) Površina zaslona (kvadratni inči) Najveća potrošnja energije u režimu uključenosti (vati) 7 800 × 480 0,384 5,9 × 3,5 21 6,4 19 1 440 × 900 1,296 16,07 × 10,05 162 22,8 26 1 920 × 1 200 2,304 21,7 × 13,5 293 38,4 42 1 360 × 768 1,044 36 × 20 720 202,4 50 1 920 × 1 080 2,074 44 × 24 1 056 293,1

2. Razina 2.

Da bi se kvalificirao kao ENERGY STAR, zaslon ne smije premašiti najveću potrošnju u režimu uključenosti u skladu sa sljedećim jednadžbama: potrebno utvrditi.

3. Zasloni s automatskim podešavanjem svjetline (ABC)

Za zaslone isporučene s predodređenim omogućenim opcijama ABC-a koristi se zamjenski izračun vezan uz najveću potrošnju energije u režimu uključenosti

pri čemu je PO1 prosjek potrošnje energije u režimu uključenosti u vatima, zaokružen na najbližu desetinu vata, Ph je potrošnja energije u režimu uključenosti u dobro osvijetljenom prostoru, i P1 je potrošnja energije u režimu uključenosti u slabo osvijetljenom prostoru. Formula pretpostavlja da će se zaslon 20 % vremena nalaziti u slabo osvijetljenom prostoru.

B. Zahtjevi za režim mirovanja i isključenosti:

1. Razine 1. i 2.

Da bi se kvalificirao kao ENERGY STAR, zaslon ne smije premašiti razine najveće potrošnje energije za režime mirovanja i isključenosti u tablici 3. u nastavku. Zasloni koji imaju mogućnost višestrukih režima mirovanja (odnosno, mirovanja i dubokog mirovanja) moraju ispuniti zahtjeve za režim mirovanja u svim režimima mirovanja.

PRIMJER: Rezultati testiranja zaslona od 3 vata u režimu mirovanja i 2 vata u režimu dubokog mirovanja ne bi se kvalificirali zbog toga što potrošnja energije u jednom od režima mirovanja premašuje ograničenje razine 1. od 2 vata.

Tablica 3.: Zahtjevi za potrošnju energije u režimu mirovanja i isključenosti sve zaslone

Režim Razina 1. Razina 2. Najveća potrošnja energije u režimu mirovanja (W) ≤ 2 ≤ 1 Najveća potrošnja energije u režimu isključenosti (W) ≤ 1 ≤ 1

4. Zahtjevi testiranja

Upute za korištenje ovog odjeljka

EPA i Europska komisija, gdje je moguće, koriste široko prihvaćene industrijske prakse za mjerenje učinkovitosti proizvoda i potrošnje energije u uobičajenim radnim uvjetima. Testne metode u ovoj specifikaciji temelje se na normama koje su objavili Vijeće za mjerenja zaslona VESA-a (Video Electronics Standards Association (VESA) Display Metrology Committee) i Međunarodna elektrotehnička komisija (IEC). U slučajevima u kojima su norme VESA-a i IEC-a bile nedovoljne za potrebe programa ENERGY STAR, razvijeni su dodatni testovi i metode mjerenja u suradnji s zainteresiranim stranama iz industrije.

Da bi se osigurao dosljedan način mjerenja potrošnje energije elektroničkih proizvoda, tako da je moguće ponoviti rezultate testova i da vanjski čimbenici ne bi imali štetne učinke na rezultate testova, potrebno je pridržavati se sljedećeg protokola. Protokol se sastoji od četiri glavne komponente:

— uvjeta i instrumenata testiranja

— postavljanja

— testne metode

— dokumentacije

Napomena: Testna metoda nalazi se u Dodacima 1. i 2. Dodatak 1. opisuje testni postupak za zaslone s vidljivom dijagonalom manjom od (<) 30 inča. Dodatak 2. opisuje testni postupak za zaslone s vidljivom dijagonalom od 30 do uključno 60 inča.

Za dobivanje rezultata testova, partneri mogu odabrati korištenje unutarnjeg ili neovisnog laboratorija.

Nadzor kvalitete objekata

Proizvođači trebaju izvršiti testove i sami certificirati one modele proizvoda koji zadovoljavaju ENERGY STAR smjernice. Da bi se testiranje provelo u skladu s kvalifikacijom za ENERGY STAR, proizvodi se moraju testirati u objektu koji ima postupke nadzora kvalitete za praćenje valjanosti testova i baždarenja. ENERGY STAR preporučuje provođenje tih testova u objektu koji ispunjava opće zahtjeve u vezi stručnosti laboratorija za testiranja i baždarenje kako je opisano u Međunarodnom standardu ISO/IEC 17025.

Uvjeti i instrumenti testiranja

A. Protokoli mjerenja snage

Prosječna stvarna potrošnja energije zaslona mjeri se za vrijeme režima uključenosti, mirovanja i isključenosti. Tijekom mjerenja radi vlastite certifikacije modela proizvoda, UUT (jedinica koje se testira) mora biti u jednakom stanju (npr. konfiguracija i postavke) kakva se isporučuje kupcu, osim ako nisu potrebne prilagodbe u skladu s niže navedenim uputama.

1. Mjerenja potrošnje energije provode se od točke između utičnice ili izvora napajanja i UUT-e.

2. Ako električna energija za proizvod dolazi iz glavne mreže, USB-a, IEEE1394-a, Power-over-Ethernet-a, telefonskog sustava ili bilo kojim drugim načinom ili kombinacijom načina, za kvalifikaciju se mora koristiti neto potrošnja izmjenične struje proizvoda (uzimajući u obzir gubitke pri pretvaranju izmjenične u istosmjernu struju).

3. Proizvodi napajani standardnim niskonaponskim izvorom istosmjerne struje (npr. USB, USB PlusPower, IEEE 1394 i Power-over-Ethernet) moraju koristiti izvor napajanja izmjenične struje prikladan za istosmjernu struju. Ova potrošnja energije iz izvora izmjenične struje mjeri se i prijavljuje kao potrošnja energije UUT-e.

4. Za zaslon koji se napaja putem USB-a, koristi se napajano čvorište koje poslužuje samo zaslon koji se testira. Za zaslon koji se napaja Power-over-Ethernetom ili USB PlusPowerom, prihvatljivo je mjeriti uređaj za raspodjelu struje sa ili bez spojenog zaslona te koristiti tu razliku između dva očitanja kao potrošnju energije zaslona. Izvođač testiranja treba potvrditi da to objektivno odražava potrošnju istosmjerne struje jedinice uvećano za određena dopuštenja za neučinkovitost izvora napajanja i prijenosa.

5. Bilo koji proizvod koji se može napajati iz izvora izmjenične struje i uobičajenih izvora istosmjerne struje niskog napona testira se za vrijeme rada preko izmjenične struje.

B. Zahtjevi za ulaznu izmjeničnu struju

Napon napajanja: Sjeverna Amerika/Tajvan: 115 (± 1 %) volta AC, 60 Hz (± 1 %) Europa/Australija/Novi Zeland: 230 (± 1 %) volta AC, 50 Hz (± 1 %) Japan: 100 (± 1 %) volta AC, 50 Hz (± 1 %)/60 Hz (± 1 %) Napomena: za proizvode s najvećom snagom > 1,5 kW, raspon napona je ± 4 % Ukupna harmonička distorzija (THD) (napon): < 2 % THD (< 5 % za proizvode najveće snage > 1,5 kW) Temperatura okoline: 23 °C ± 5 °C Relativna vlažnost: 10 – 80 % (Referenca IEC 62301: kućanski električni uređaji – mjerenje potrošnje u stanju pripravnosti, odjeljci 4.2, 4.3)

C. Odobreni mjerač

Odobreni mjerači uključivat će sljedeća obilježja (4).

— raspoloživi vršni čimbenik struje 3 ili više kod nazivne vrijednosti raspona; i

— nižu granica raspona struje od 10 mA ili manje.

Instrument za mjerenje snage ima razlučivosti od:

— 0,01 W ili bolje za mjerenja snage od 10 W ili manje;

— 0,1 W ili bolje za mjerenja snage veće od 10 W i do 100 W; i

— 1 W ili bolje za mjerenja snage veće od 100 W.

Osim gore navedenih, predlažu su sljedeća obilježja:

— frekvencijski odziv od najmanje 3 kHz; i

baždarenje sa standardom koji je sljediv do Nacionalnog instituta Sjedinjenih Država za standarde i tehnologiju (NIST). Također je poželjno da instrumenti mogu mjeriti prosječnu snagu tijekom bilo kojeg intervala kojeg odabere korisnik (najprecizniji uređaji provode unutarnji izračun pri kojem se nakupljena energija dijeli s proteklim vremenom). Kao zamjensku mogućnost mjerni bi instrument imao mogućnost integriranja energije tijekom bilo kojeg intervala kojeg odabere korisnik uz razlučivost energije jednaku ili manju od 0,1 mWh i integrirano vrijeme prikazano s razlučivosti od jedne sekunde ili manje.

D. Preciznost

Mjerenja potrošnje električne energije od 0,5 W ili više provode se s nesigurnošću od najviše 2 % na razini pouzdanosti od 95 %. Mjerenja potrošnje električne energije ispod 0.,5 W provode se s nesigurnošću od najviše 0,01 W na razini pouzdanosti od 95 %. (5)

Sve se mjerenja bilježe u vatima i zaokružuju na najbližu desetinu vata.

E. Uvjeti mračne sobe

Sva se testiranja luminancije provode u mračnoj sobi. Mjera rasvijetljenosti zaslona (E) u režimu isključenosti mora biti jednaka ili manja od 1,0 lux. Mjerenja bi trebala biti izvršena u točki okomitoj na središte zaslona pomoću uređaja za mjerenje svjetlosti (LMD) sa zaslonom u režimu isključenosti (Referenca VESA FPDM Standard 2.0, odjeljak 301-2F).

F. Protokoli mjerenja svjetlosti

Kad su potrebna mjerenja svjetlosti, poput rasvijetljenosti i luminancije, LMD se koristi sa zaslonom smještenim u mračnu sobu. LMD se koristi za mjerenja u središtu i okomito na zaslon (Referenca VESA FPDM Standard 2.0, Dodatak A115). Površina zaslona koju je potrebno izmjeriti obuhvaća najmanje 500 piksela, osim ako to ne premašuje ekvivalent pravokutne površine čije su strane dužine jednake 10 % vidljive visine i širine zaslona (u kojem se slučaju primjenjuje potonje ograničenje). Međutim, ni u jednom slučaju rasvijetljena površina ne smije biti manja od površine koju mjeri LMD (Referenca VESA FPDM Standard 2.0, odjeljak 301-2H).

Postavljanje

A. Vanjske jedinice

Ni jedan vanjski uređaj ne spaja se na čvorišta ili ulaze za USB (Universal Serial Bus). Svi ugrađeni zvučnici, TV tuneri itd. mogu se postaviti s konfiguracijama najmanje potrošnje energije, prema prilagodbi korisnika, da bi se potrošnja energije koja nema veze sa samim zaslonom svela na minimum.

B. Izmjene

Izmjene uređaja poput uklanjanja strujnog kruga, ili druge radnje koje nisu dostupne uobičajenom korisniku, nisu dozvoljene.

C. Usporedba analognog i digitalnog sučelja

Partneri moraju testirati svoje zaslone pomoću analognog sučelja, osim u onim slučajevima kad isto nije omogućeno (odnosno, u slučajevima zaslona s digitalnim sučeljem, koji su za potrebe ove testne metode definirani kao zasloni koji imaju samo digitalno sučelje). Za zaslone s digitalnim sučeljem, vidjeti bilješku 1. u Dodatku 1. vezanu uz podatke o naponu, i pratiti testnu metodu u Dodatku 1. i/ili 2., ovisno o vidljivoj dijagonala zaslona UUT-e, pomoću generatora digitalnog signala.

D. Modeli koji mogu raditi s više kombinacija napona/frekvencije

Partneri testiraju, kvalificiraju i dokumentiraju uvjete primjenjive na svako tržište na kojem se njihovi proizvodi prodaju kao kvalificirani ENERGY STAR proizvodi.

PRIMJER: Da bi proizvod dobio oznaku ENERGY STAR i u Sjedinjenim Državama i u Europi, mora ispunjavati zahtjeve kvalifikacije pri 115V/60Hz i 230V/50Hz. Ako se model kvalificira za ENERGY STAR na samo jednoj kombinaciji napona/frekvencije (npr. 115 volta/60 Hz), onda se može kvalificirati i reklamirati kao ENERGY STAR samo u onim regijama koje podržavaju testirane kombinacije napona/frekvencije (npr. Sjeverna Amerika i Tajvan).

E. Vanjsko napajanje

Za zaslone koji se isporučuju s vanjskim napajanjem, isporučeno vanjsko napajanje (EPS) mora se koristiti za sva testiranja. Zamjenski izvor napajanja ne može biti zamijenjen.

F. Kontrole vezane uz boje

Sve kontrole vezane uz boje (nijansa, zasićenje, gamma itd.) postavljene su na predodređene postavke.

G. Razlučivost i stupanj osvježavanja

Razlučivost i stupanj osvježavanja razlikuju se ovisno o tehnologiji, kako slijedi:

1. Za LCD-e i ostale tehnologije nepromjenjivog broja piksela, format piksela postavljen je na izvornu razinu. Stupanj osvježavanja LCD-a postavljen je na 60 Hz, osim ako posebno partner ne preporučuje drukčiji stupanj osvježavanja u kojem se slučaju koristi taj stupanj.

2. Format piksela CRT-a postavlja se na preferirani format piksela s najvećom razlučivosti koja je namijenjena za stupanj osvježivanja od 75 Hz. Za testiranje se mora koristiti standard VESA DMT (Discrete Monitor Timing) ili noviji industrijski standard za odabir format piksela. CRT zaslon u testiranom formatu mora imati mogućnost ispunjavanja svih specifikacija partnera vezanih uz kvalitetu.

H. Zagrijavanje

UUT se mora zagrijavati najmanje 20 minuta prije ikakvih testnih mjerenja (Referenca VESA FPDM Standard 2.0, odjeljak 301-2D ili 305-3 za test zagrijavanj